open-index/open-wikipedia-markdown huggingface dataset:
శ్రీ శక్తీశ్వర స్వామి దేవస్థానం (యనమదుర్రు)

**శక్తీశ్వర స్వామి దేవస్థానం**  ఆంధ్ర ప్రదేశ్ రాష్ట్రానికి చెందిన ఒక శైవాలయం. ఇది స్వయంభువుడిగా శివుడు వెలసిన ఆలయం. ఈ ఆలయంలో మహాశివుడు  సతీ, పుత్ర సమేతుడై శీర్షాసనంలో ఉన్నట్లు కనిపిస్తాడు.

## ఆలయ విశేషాలు
ఈ ఆలయం పశ్చిమ గోదావరి జిల్లా, భీమవరం మండలం లో మండల కేంద్రానికి 4 కి.మీ దూరంలో ఉన్న యనమదుర్రు గ్రామంలో నెలకొని ఉంది. ఇది స్థానికంగా "శ్రీ పార్వతీ సమేత శ్రీ శక్తీశ్వర స్వామి దేవస్థానం" గా పిలువబడుతుంది. శక్తీశ్వరస్వామి తలక్రిందులుగా  దర్శనమివ్వడం ఇక్కడి ప్రత్యేకత. ఇది భీమవరానికి 4 కి.మీ దూరంలో ఉంది.  సాధారణంగా శివాలయాలలో శివుడు లింగరూపంలో దర్శనమిస్తాడు. కానీ ఈ ఆలయంలో శివుడు పార్వతీ సమేతుడై, ఒడిలో కుమారస్వామితో విగ్రహ రూపంలో దర్శనమిస్తాడు. ఇక్కడ శివపార్వతులు వెలసిన పీఠం ఏకపీఠం కావడం ఒక విశేషమైనతే, ఇదంతా ఒక పెద్ద శిలగా భూగర్భంలో నుంచి చొచ్చుకుని వుండడం మరొక అద్భుతం. శక్తీశ్వరుడు ఈ ఆలయంలో శీర్షాశనంలో తపోనిష్టుడై ఉండడం మరో మహాద్భుతం. జటాఝూటం, నొసట విభూతి రేఖలు, నాగాభరణము స్వామి వారి విగ్రహంలో స్పష్టంగా కనపడతాయి. ఈ ఆలయం తూర్పువైపు శక్తి ఉండం ఉంది. కాశీలోని అంతర్వాహిని అయిన గంగ ఈ  చెరువులో కలుస్తుందని భక్తుల విశ్వాసం. ఈ చెరువు తవ్వకాలలో సర్పం ఆకారంలో ఆరు అడుగుల శిల బయటపడింది. ఈ శిలను సుబ్రహ్మణ్యస్వామిగా భావించి ఆలయంలో ప్రతిష్టించారు. ఈ శక్తిగుండంలోని నీరుతోనే స్వామివారిని అభిషేకం, పూజలు నిర్వహిస్తారు.  

## స్థల పురాణం
శంబరుడనే రాక్షసుని సంహరించేందుకు యముడు శివున్ని ప్రార్థించాడు.  ఆ సమయంలో శివుడు యోగముద్రలో ఉండటంతో పార్వతీ మాత అనుగ్రహంతో యముడు శక్తిని పొంది శంబరుడిని సంహరిస్తాడు. యమధర్మరాజు కోరిక మేరకు శీర్షాసన స్థితిలో ఉన్న శివుడు అమ్మవారితో సహా ఈ క్షేత్రమునందు వెలిశాడు అనీ చరిత్ర.

## ఉత్సవాలు
మహాశివరాత్రి పర్వదినాన పార్వతీ పరమేశ్వరుల కళ్యాణం, తెప్పోత్సవం వైభవంగా నిర్వహిస్తారు. శరన్నవరాత్రులు, కార్తీక మాసంలో స్వామి వారికి రుద్రభిషేకం, అభిషేకాలు లక్షపత్రి పూజలు, అమ్మవారికి కుంకుమపూజ చేస్తారు. శ్రీ సుబ్రహ్మణ్యేశ్వరస్వామి షష్ఠి సందర్భంగా అఖండ అన్నసమారాధన జరుగుతుంది. ఆ ప్రత్యేక ఉత్సవాలలో భక్తులు ఎక్కువ సంఖ్యలో పాల్గొంటారు.

## మూలాలు

## బయటి లింకులు

* యూట్యూబ్ లో శక్తీశ్వర స్వామి ఆలయ విశేషాలు
* about saktiswara swamy temple
వర్గం:పశ్చిమ గోదావరి జిల్లా పుణ్యక్షేత్రాలు
సాహెబ్‌నగర్ కలాన్ (హయత్‌నగర్‌)

**సాహెబ్‌నగర్‌ కలాన్‌,** తెలంగాణ రాష్ట్రం, రంగారెడ్డి జిల్లా, హయత్‌నగర్‌ మండలంలోని గ్రామం.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.

## మూలాలు

## వెలుపలి లింకులు
జియో పేమెంట్ బ్యాంక్

**జియో పేమెంట్ బ్యాంక్** ఏప్రిల్ 3 2018 నుంచి దీని సేవలు మొదలయ్యాయి. ఆగస్టు 19, 2015న రిలయన్స్ జియో ఈ పేమెంట్ బ్యాంకు ఏర్పాటు చేసుకునేందుకు బ్యాంకింగ్ రెగ్యులేషన్ చట్టం - 1949 పరిధిలోని సెక్షన్ 22 (1) కింద రిజర్వ్ బ్యాంకు ఆఫ్ ఇండియా లైసెన్స్ జారీ చేసింది.
## వివరాలు
రిలయన్స్ ఇండస్ట్రీ సంస్థ ఈ బ్యాంక్ యొక్క లావాదేవీలు చూస్తుంది. ఈ బ్యాంకు ఎస్‌బిఐతో కలిసి జాయింట్ వెంచర్‌గా ఆవిర్భవించింది . ఇందులో 70 శాతం నిధులను రిలయన్స్ ఇండస్ట్రీ, 30 శాతం నిధులను 
ఎస్‌బిఐ సమకూరుస్తుంది. జియో బ్యాంకుతో పాటు ఎయిర్ టెల్, వోడాఫోన్, ఫినో కార్పొరేషన్, పేటిమ్ కంపెనీలు 2015 ఆగస్టు 19న లైసెన్స్ పొందిన జాబితాలో ఉన్నాయి.

## మూలాలు


వర్గం:బ్యాంకింగ్
వర్గం:భారతీయ బ్యాంకులు
వర్గం:అంబానీ కుటుంబం
ఒమర్‌ఖాన్ దాయిరా

**ఒమర్‌ఖాన్,** **దాయిరా** తెలంగాణ రాష్ట్రం, రంగారెడ్డి జిల్లా,అబ్దుల్లాపూర్‌మెట్ మండలంలోని గ్రామం.ఇది జనగణన పట్టణం.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని హయాత్‌నగర్‌ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటుచేసిన అబ్దుల్లాపూర్‌మెట్ మండలంలోకి  చేర్చారు.
## మూలాలు

## వెలుపలి లింకులు

వర్గం:జనగణన పట్టణాలు
వర్గం:రంగారెడ్డి జిల్లా జనగణన పట్టణాలు
చంద్రమౌళి (నటుడు)

**చంద్రమౌళి** ఒక సినీ నటుడు. సుమారు 45 సంవత్సరాల పాటు సహాయ నటుడిగా, డబ్బింగ్ కళాకారుడిగా పనిచేశాడు. 150 కి పైగా సినిమాల్లో నటించాడు. కొన్ని టి.వి. ధారావాహికల్లో కూడా నటించాడు.

## జీవితం
చంద్రమౌళి చిత్తూరు జిల్లా, ఏర్పేడు మండలం, మునగలపాలెంలో జన్మించాడు. ప్రముఖ నటుడు మంచు మోహన్ బాబు తండ్రి మంచు నారాయణస్వామి నాయుడు ఈయనకు చదువు చెప్పిన గురువు.

## సినీరంగ ప్రస్థానం
మేనమామ ప్రేరణతో ఆయన 20 ఏళ్ళకు నాటక రంగం మీద మక్కువ ఏర్పడింది. దాంతో మద్రాసు వెళ్ళి 1971లో భానుమతి స్వీయ దర్శకత్వంలో రూపొందించిన అంతా మన మంచికే అనే చిత్రంతో ఈయన చిత్రసీమలో ప్రవేశించాడు. ఆ తర్వాత ఘట్టమనేని కృష్ణ, శోభన్‌బాబు, కృష్ణంరాజు, అక్కినేని నాగేశ్వరరావు వంటి అనేక అగ్ర నటుల అందరి సినిమాల్లోనూ సహాయ నటుడిగా పలు పాత్రలు పోషించి తనదైన గుర్తింపు తెచ్చుకున్నాడు. ఆయన చేసిన పాత్ర పరిధి కొద్దిగా అయినా తన నటనతో ప్రేక్షకుల్లో గుర్తింపు పొందాడు. ఈయన ఎక్కువగా పేద, మధ్య తరగతికి చెందిన పాత్రలు పోషించాడు.

## సినిమాలు
# అంతా మన మంచికే
# ఘరానా అల్లుడు
# స్వయంకృషి
# సూర్యుడు
# మండలాధీశుడు
# సర్దార్ ధర్మన్న
# ఉగ్రరూపం

## మరణం
కొద్దికాలం అనారోగ్యంతో బాధపడి ఏప్రిల్ 5, 2018 న మరణించాడు. ఈయనకు భార్య, ఇద్దరు కుమారులు ఉన్నారు.

## మూలాలు

వర్గం:తెలుగు సినిమా నటులు
వర్గం:2018 మరణాలు
వర్గం:తెలుగు రంగస్థల నటులు
వర్గం:చిత్తూరు జిల్లా సినిమా నటులు
ఎలక్ట్రోడ్

**ఎలక్ట్రోడ్** అంటే ఒక విద్యుత్ వలయం (సర్క్యూట్) లోని అలోహ భాగాలను కలపడానికి వాడే ఒక విద్యుత్ వాహకం. ఈ పదాన్ని మైకేల్ ఫారడే అభ్యర్థన మేరకు విలియం వెవెల్ అనే శాస్త్రవేత్త కల్పించాడు. ఇది ఎలక్ట్రాన్, హోడోస్ అనే రెండు గ్రీకు పదాల కలయిక.
ఆనోడ్, కాథోడ్ అనేవి రెండు ఎలక్ట్రోడులు.

## విద్యుత్ రసాయనిక ఘటాల్లో ఆనోడ్, కాథోడ్ లు
విద్యుత్ రసాయనిక ఘటాల్లో ఎలక్ట్రోడులని ఆనోడ్ లేదా కాథోడ్ లని వ్యవహరిస్తారు. ఆనోడ్ అంటే ఎలక్ట్రాన్లు వదిలివెళ్ళే ఎలక్ట్రోడ్. ఇక్కడ ఆక్సీకరణం (oxidation) జరురుగుతుంది. దీన్ని "–" చిహ్నంతో సూచిస్తారు. కాథోడ్ అంటే ఎలక్ట్రాన్లు ప్రవేశించే ఎలక్ట్రోడ్. ఇక్కడ క్షయకరణం జరుగుతుంది. దీన్ని "+" చిహ్నంచే సూచిస్తారు. ఒక ఘటంలో విద్యుచ్ఛక్తి ప్రవహించే దిశను బట్టి ఏదైనా ఎలక్ట్రోడు ఆనోడ్ లేదా కాథోడ్ గా మారవచ్చు. ఒక ఘటంలో ఆనోడు గానూ, మరో ఘటంలో కాథోడు గానూ వ్యవహరించే ఎలక్ట్రోడును *బైపోలార్ ఎలక్ట్రోడ్* అంటారు.

### ప్రాథమిక విద్యుత్ ఘటం
ప్రాథమిక విద్యుత్ ఘటం ఒక ప్రత్యేకమైన విద్యుత్ రసాయనిక ఘటము. ఇందులో చర్యను వెనక్కు తిప్పలేము. కాబట్టి ఇందులో ఆనోడు, కాథోడు స్థిరంగా ఉంటాయి. ఆనోడు ఎప్పుడూ ఋణ ఎలక్ట్రోడే. ఈ ఘటాన్ని డిశ్చార్జి చేయగలం కానీ రీచార్జి చేయలేం.

### ద్వితీయ విద్యుత్ ఘటం
ద్వితీయ విద్యుత్ ఘటంలో, ఉదాహరణకు రీచార్జ్ చేయగలిగే బ్యాటరీ, రసాయనిక చర్యలు రెండు వైపులా జరిగే వీలుంటుంది. ఘటం చార్జి అవుతున్నపుడు ఆనోడు ధన ఎలక్ట్రోడు గాను, కాథోడు ఋణ ఎలక్ట్రోడుగా మారిపోతుంది. ఎలక్ట్రోలిటిక్ సెల్ లో కూడా ఇదే తరహా చర్యలు జరుగుతాయి.

## మూలాలు

వర్గం:భౌతిక శాస్త్రం
వ్యాక్యూం ట్యూబు

**వ్యాక్యూం ట్యూబు** లేదా **ఎలక్ట్రాన్ క్యూబ్** లేదా ఇంకా సరళంగా **ట్యూబు** (అమెరికా), లేదా **వాల్వు** (బ్రిటన్, పరిసర ప్రాంతాలు) అనేది శూన్యం నింపిన ఒక చిన్న పాత్ర లేదా పెట్టెలోని ఎలక్ట్రోడుల మధ్య విద్యుత్తును నియంత్రించే ఒక పరికరం. దీన్ని 1904 లో జాన్ ఆంబ్రోస్ ఫ్లెమింగ్ అనే శాస్త్రవేత్త కనుగొన్నాడు. 20వ శతాబ్ది ప్రథమార్థంలో వ్యాక్యూం ట్యూబ్ రేడియో, టీవీ, కంప్యూటర్లు, పెద్ద టెలీఫోన్ వ్యవస్థలు, రాడార్లు, వివిధ రకాలైన ధ్వని పరికరాల్లో ముఖ్యమైన విడిభాగంగా ఉండటం వల్ల ఈ సాంకేతికతలన్నీ వేగంగా వ్యాప్తి చెందాయి. 

1940 లో దీని కన్నా చిన్నవైన, తక్కువ ఖర్చుతో కూడిన, మరింత సమర్ధవంతమైన, దీర్ఘకాలికమైన అర్ధవాహక పరికరాలు కనుగొనడంతో వీటి వాడకం తగ్గిపోయింది. ముఖ్యంగా వీటి స్థానంలో ట్రాన్సిస్టర్లు వచ్చి చేరాయి.

## మూలాలు

వర్గం:ఎలక్ట్రానిక్స్
ఆప్తుడు

**ఆప్తుడు** 2004, అక్టోబరు 23న విడుదలైన తెలుగు చలన చిత్రం. ముత్యాల సుబ్బయ్య దర్శకత్వం వహించిన ఈ చిత్రంలో రాజశేఖర్, అంజలా జవేరీ, ముకేష్ రిషి, కైకాల సత్యనారాయణ, సునీల్, చంద్ర మోహన్, అభినయశ్రీ, చలపతి రావు, కొండవలస లక్ష్మణరావు, కృష్ణ భగవాన్, రాళ్ళపల్లి, సనా, ఓంకార్, అనంత్ ముఖ్యపాత్రలలో నటించగా, రమణ గోగుల సంగీతం అందించారు.1996 హిందీలో వచ్చిన ఘాతక్ ఈ చిత్రానికి మూలం. 

## నటవర్గం

* రాజశేఖర్
* అంజలా జవేరీ
* ముకేష్ రిషి
* కైకాల సత్యనారాయణ
* సునీల్
* చంద్ర మోహన్
* అభినయశ్రీ
* కృష్ణ భగవాన్
* చలపతి రావు
* కొండవలస లక్ష్మణరావు
* కృష్ణ భగవాన్
* రాళ్ళపల్లి
* రఘు బాబు
* సనా
* ఓంకార్
* అనంత్

## సాంకేతికవర్గం
* చిత్రానువాదం, దర్శకత్వం: ముత్యాల సుబ్బయ్య
* నిర్మాత: జీవిత
* మాటలు: పోసాని కృష్ణ మురళి
* సంగీతం: రమణ గోగుల
* ఛాయాగ్రహణం: ఎస్.కె. భూపతి
* నిర్మాణ సంస్థ: ఆండాళ్ ఆర్ట్స్

## పాటల జాబితా
1:అనాదిగా , గానం.శ్రీరామ్ పార్ధసారధి , నందిత

2:పల్లె పల్లెకు, గానం.శంకర్ మహదేవన్

3: పెదాలపైన, గానం. టిప్పు,నందిత

4: తుఫానై , గానం.మాలతి

5: మనసులో, గానం. ఉదిత్ నారాయణ్ , గంగ

6: ఆఖరి నరసింహం , గానం . ఎస్ పి బాలసుబ్రహ్మణ్యం

## మూలాలు

## ఇతర లంకెలు
* 

వర్గం:ముత్యాల సుబ్బయ్య దర్శకత్వం వహించిన సినిమాలు
వర్గం:రాజశేఖర్ నటించిన సినిమాలు
వర్గం:పోసాని కృష్ణ మురళి సినిమాలు
వర్గం:అంజలా జవేరి నటించిన సినిమాలు
వర్గం:సత్యనారాయణ నటించిన సినిమాలు
వర్గం:సునీల్ నటించిన సినిమాలు
వర్గం:చంద్రమోహన్ నటించిన సినిమాలు
వర్గం:చలపతి రావు నటించిన సినిమాలు
వర్గం:కొండవలస లక్ష్మణరావు నటించిన సినిమాలు
వర్గం:కృష్ణ భగవాన్ నటించిన సినిమాలు
వర్గం:2004 తెలుగు సినిమాలు
వర్గం:రాళ్ళపల్లి నటించిన సినిమాలు
నా కలం - నా గళం

**నా కలం - నా గళం** తుర్లపాటి కుటుంబరావు ఆత్మకథ. ఎందరో రాజకీయ, సినీ, సాహితీ ప్రముఖులు, ప్రధానులు, ముఖ్యమంత్రులందరితో సన్నిహిత సంబంధాలున్న రచయితకు ఎదురైన అనుభవాలు, ఆసక్తికర సంఘటనలకు పుస్తకంరూపంలో ఉన్నాయి.
## పుస్తక విశేషాలు
మహాత్మా గాంధీ, నీలం సంజీవరెడ్డి, టంగుటూరి ప్రకాశం పంతులు, రాజీవ్ గాంధీ ఇందిరా గాంధీ, చంద్రబాబు నాయుడు లాంటి రాజకీయ నాయకులు,
అక్కినేని నాగేశ్వరరావు, ఎన్‌.టి.ఆర్‌, చిరంజీవి లాంటి సినీకళాకారులతో ఆసక్తికర ఘటనలు ఈ పుస్తకంలో ఉన్నాయి.

## మూలాలు

వర్గం:2012 పుస్తకాలు
వర్గం:పుస్తక పరిచయాలు
వర్గం:ఆత్మకథలు
వర్గం:తెలుగు పుస్తకాలు
మధునాపంతుల వేంకట పరమయ్య

బ్రహ్మర్షి **మధునాపంతుల వేంకట పరమయ్య** ప్రముఖ కవి, ఆధ్యాత్మికవేత్త.

## జీవిత విశేషాలు
మధునాపంతుల వెంకట పరమయ్య తూర్పు గోదావరి జిల్లా పెద్దాపురానికి చెందిన పల్లెపాలెం గ్రామంలో గౌరీ మాణిక్యాంబ, వేంకట సుబ్బారావు దంపతులకు డిసెంబర్ 8, 1931 న జన్మించారు. ఆయన తాతగారు మధునాపంతుల సూరయ్య శాస్త్రి ప్రముఖ పండితుడు, చేళ్లపిళ్ల వేంకటశాస్త్రి గారి గురువు.

ఆయన పెద్దాపురం లోనే విద్యాభ్యాసం చేసి 1959 నుండి 1989 వరకూ పెద్దాపురం లూథరన్ ఉన్నత పాఠశాల లోనే ఉద్యోగం చేశారు. 1950లో సూర్యకాంతం గారిని వివాహం చేసుకున్నారు.

తండ్రి మధునాపంతుల సుబ్బారావు గారి ప్రోత్సాహం,  తాత సూరయ్యశాస్త్రి గారి ఆశీస్సులు అందుకుని మామగారు ద్విబాష్యము వేంకటరావు గారి యొక్క ప్రేరణతో కవితారచనకు శ్రీకారం చుట్టారు. భమిడి సూర్యభగవత్ శాస్త్రి గారివద్ద 1948లో బాషాప్రవీణుడై, సంస్కృత భాషను సంపూర్ణంగా అధ్యయనం చేసి వేద విద్యను నేర్చుకున్నారు. అతడు వ్యాకరణశాస్త్ర అవలోకనం చేసి సంస్కృతాంద్ర గ్రంథరచనా సామర్థ్యాన్ని ద్విభాషి సోమనాధ శాస్త్రిగారి ద్వారా సముపార్జించాడు. గాంధేయవాది శ్రీ యక్కల వీర్రాజుగారి అపూర్వ సాన్నిహిత్యంలో ఆధ్యాత్మిక జీవనాన్ని అలవరచుకొన్నారు. వేదుల సత్యనారాయణ శాస్త్రి సాహిత్య ప్రభావాన్ని కవితా ధోరణిని ఆకళించుకొన్నారు. అతడు నేర్చుకున్న ప్రతీ మంచి విషయాన్ని నిజజీవితంలో పాటించి గొప్ప విద్యార్థిగా, గొప్ప శిష్యునిగా ఎదిగారు. విలువలతో కూడిన వ్యక్తిగా జీవించి తను నేర్చుకున్న విద్యను అందరికీ పంచిన గురువుగా ఎందరికో మార్గదర్శకమైనారు. ఒక సద్గురువుగా ఆద్యాత్మిక ఆనందానికి మార్గాన్ని ప్రబోధించే పరమ పూజ్యులైన గురుదేవులుగా జీవించారు. ఆయన సెప్టెంబర్ 7, 2017 న స్వర్గస్థులైనారు.

## పరమయ్య గారి రచనలు
### ముద్రితములు

* చారుచర్య 
* నివేదన 
* కుసుమగుచ్ఛము 
* ఆంజనేయోదాహరణము 
* రచనా విషేషము 
* పరమహంసోదాహరణము 
* బాలచరితము 
* తిరువల్లువరు 
* గురుగీతము 
* లక్ష్మీ హృదయము 
* ఆత్మభోదము 
* ముకుందమాల 
* విచిత్ర భారతము 
* చంద్రోదయము 
* పార్వతీ కళ్యాణము 
* మల్లికామాలిక
### అముద్రితాలు
* కబీరు ఉపదేశములు 
* నామసుద 
* వినాయక చరిత్ర 
* దేవీస్తోత్రము 
* ప్రేమ ప్రచారకుడ

## మూలాలు

వర్గం:1931 జననాలు
వర్గం:తెలుగు కవులు
వర్గం:2017 మరణాలు
వర్గం:తూర్పు గోదావరి జిల్లా కవులు
ఆబ్రహాము లింకను చరిత్ర

**ఆబ్రహాము లింకను చరిత్ర ** ప్రముఖ గ్రంథాలయ ఉద్యమకారుడు గాడిచర్ల హరిసర్వోత్తమ రావు రచించిన విశిష్ట రచన. దీనికి కొమర్రాజు వెంకట లక్ష్మణరావు గారు సంపాదకత్వం వహించారు. ఇది అమెరికా మాజీ అధ్యక్షుడు అబ్రహం లింకన్ (1809-1865) జీవిత చరిత్ర ఆధారంగా తెలుగులో రచించబడి విజ్ఞాన చంద్రికా మండలి, మద్రాసు ద్వారా ముద్రించబడింది.

రచయిత తన రచనకు ఇంగ్లీషులో థేయర్సను రచించిన "ఆబ్రహాము లింకను జీవితము" ఆధారమని పేర్కొన్నారు. తెలుగు భాషాభివృద్ధికి కృషిచేస్తున్న వారందరికీ తన ఈ కృతిని అంకితమిచ్చారు.

## విశేషాలు
ఈ పుస్తకాన్ని 20 ప్రకరణాలుగా లిఖించారు. ఆబ్రహాము లింకను తల్లిదండ్రులు, జననము, శైశవము,. బాల్యము, నూతన నివాస స్థల నిర్మాణము, దుఃఖదినములు, ఉల్లాసతర దినములు, క్రొత్తతల్లి, క్రొత్తవిద్యాలయములు, కృషి, సంపాదనలు, ప్రవృద్ధి, ప్రకాశములు, తెప్పపై ప్రయాణము, ఇల్లినాయి చేరుట, న్యూ ఆర్లియన్సుకు రెండవయాత్ర, క్రొత్తయంగడి గుమస్తా, యుద్ధమునకు బోవుట, అయాచిత గౌరవప్రాప్తి, న్యాయవాదిత్వము, గౌరవాధిక్యతం చెందుట, "సితగృహా" లంకరణము, సైనికుల పట్ల ప్రేమ, బానిసలకై పడిన పాట్లు, ద్వితీయ నిర్వచనము, యుద్ధసమాప్తి, ఘోరహత్య మొదలైన విశేషాలను ఈ గ్రంథంలో వివరించారు.

## మూలాలు
*భారత డిజిటల్ లైబ్రరీ లో ప్రతి

వర్గం:తెలుగు పుస్తకాలు
వర్గం:1907 పుస్తకాలు
వర్గం:చరిత్ర పుస్తకాలు
వర్గం:అమెరికా
వర్గం:జీవిత చరిత్రలు
పొట్లపల్లి శివాలయం

**పొట్లపల్లి శివాలయం** తెలంగాణ రాష్ట్రం, సిద్ధిపేట జిల్లా, హుస్నాబాద్ మండలం పొట్లపల్లి గ్రామంలో ఉన్న శివాలయం. 1055-75 మధ్యకాలంలో కాకతీయుల వంశానికి చెందిన మొదటి ప్రోలరాజు ఈ శివాలయం నిర్మించారు.

## చరిత్ర
గ్రామంలోని కుమ్మరి పోచయ్య ఇంట్లో కాకతీయుల కాలంనాటి అరుదైన శివలింగం బయటపడడంతో గ్రామస్థులు ఆ శివలింగానికి పూజలు చేశారు. అప్పటివరకు చినుకు కూడా పడని పరిస్థితిలో శివలింగం బయటపడ్డాక తర్వాత కుంభవృష్టితో వర్షం కురవడంతో సాక్షాత్తు వరుణ దేవుడే వచ్చి శివలింగానికి జలాభిషేకం చేశాడని, అప్పట్నుంచి స్వామివారిని స్వయంభువుగి నిత్యం కొలుస్తూ పూజలు చేస్తున్నారు.

## ప్రయాణ వివరాలు
రాష్ట్ర రాజధాని హైదరాబాద్ నుంచి 100 కిలోమీటర్ల దూరంలో ఉన్న సిద్దిపేట చేరుకొని, అక్కడ్నుంచి 40 కిలోమీటర్ల దూరంలో ఉన్న హుస్నాబాద్ వెళ్లి అక్కడ నుంచి 3 కిలోమీటర్ల దూరంలో పొట్లపల్లి ఉన్న శివాలయానికి చేరుకోవచ్చు.

## మూలాలు

వర్గం:తెలంగాణ పుణ్యక్షేత్రాలు
వర్గం:తెలంగాణ పర్యాటక ప్రదేశాలు
వర్గం:తెలంగాణ దేవాలయాలు
వర్గం:శివాలయాలు
జ్యోతివర్మ

**జ్యోతివర్మ** తెలుగు చలనచిత్ర, టెలివిజన్ డబ్బింగ్ కళాకారిణి. నచ్చావులే సినిమాలో కథానాయిక స్నేహితురాలు పాత్రకు తొలిసారిగా డబ్బింగ్‌ జ్యోతివర్మ, రంగస్థలం సినిమాలో సమంత పాత్రకు డబ్బింగ్ చెప్పడం ద్వారా గుర్తింపు పొందింది.

## జననం
జ్యోతివర్మ పశ్చిమ గోదావరి జిల్లా పోలవరంలో జన్మించింది. ఈవిడ తల్లిదండ్రలు దిలీప్‌వర్మ, శారదా మహేశ్వరి. హైదరాబాదులో ఇంటర్‌, డిగ్రీ పూర్తి చేసింది.

## సినిమారంగ ప్రస్థానం
తన నాన్న ప్రెండ్, కాస్ట్యూమ్‌ డిజైనర్ఐన జగదీశ్వర్‌ సలహాతో డబ్బింగ్‌ ఆర్టిస్టు ప్రయత్నాలు సాగించింది. తనకు మొదట బృందంలోని సభ్యులకు డబ్బింగ్‌ చెప్పే అవకాశంరావడంతో సూపర్‌, తులసి, సైనికుడు మొదలైన సినిమాలలో బృందంలోని సభ్యులకు డబ్బింగ్‌ చెప్పింది. తరువాత చిన్నచిన్న సన్నివేశాల్లోని పాత్రధారులకు చెప్పడం ప్రారంభించి, స్టాలిన్‌, లక్ష్మీకల్యాణం, అన్నవరం వంటి సినిమాల్లో బిట్స్ చెప్పింది.

నచ్చావులే చిత్రంలో హీరోయిన్‌ స్నేహితురాలికి డబ్బింగ్ చెప్పడంతో బిజీగా మరి, క్రమంగా హీరోయిన్లకు డబ్బింగ్ చెప్పే స్థాయికీ చేరుకొని, ఇప్పటివరకు దాదాపు 25 చిత్రాల హీరోయిన్స్ కు డబ్బింగ్ చెప్పింది. 2018లో వచ్చిన రంగస్థలం సినిమా జ్యోతివర్మకు మంచి పేరు తీసుకువచ్చింది.

## చిత్రాలు

## ధారావాహికలు
ఈటీవీ, జెమినీ, జీతెలుగులలో ప్రసారమయిన అనేక సీరియల్స్ లోని నాయిక, ప్రతినాయిక పాత్రలకు డబ్బింగ్ చెప్పడమేకాకుండా 2011లో పసుపుకుంకుమ సీరియల్‌కి నంది అవార్డు కూడా అందుకుంది

## మూలాలు

వర్గం:జీవిస్తున్న ప్రజలు
వర్గం:పశ్చిమ గోదావరి జిల్లా మహిళా డబ్బింగు కళాకారులు
చెప్పవే చిరుగాలి

**చెప్పవే చిరుగాలి** 2004, సెప్టెంబరు 24న విడుదలైన తెలుగు చలన చిత్రం. విక్రమన్ దర్శకత్వం వహించిన ఈ చిత్రంలో తొట్టెంపూడి వేణు, అభిరామి, ఆషిమా భల్లా, సునీల్, బేతా సుధాకర్, ఎల్. బి. శ్రీరామ్, కృష్ణ భగవాన్, గిరి బాబు, కైకాల సత్యనారాయణ, మౌళి ముఖ్యపాత్రలలో నటించగా, ఎస్. ఎ. రాజ్‌కుమార్ సంగీతం అందించారు.

## నటవర్గం
* తొట్టెంపూడి వేణు
* అభిరామి
* ఆషిమా భల్లా
* సునీల్
* బేతా సుధాకర్
* ఎల్. బి. శ్రీరామ్
* కృష్ణ భగవాన్
* గిరి బాబు
* కైకాల సత్యనారాయణ
* మౌళి
* కిరణ్ రాథోడ్
* సంగీత
* సుభాషిణి
* విశ్వేశ్వరరావు

## సాంకేతిక వర్గం
* కథ, చిత్రానువాదం, మాటలు, దర్శకత్వం: విక్రమన్
* నిర్మాత: వెంకట శ్యామ్ ప్రసాద్
* సంగీతం: ఎస్. ఎ. రాజ్‌కుమార్
* ఛాయాగ్రహణం: కె. ప్రసాద్
* నిర్మాణ సంస్థ: ఎస్.పి. ఎంటర్టైన్మెంట్స్ 
*
*

## పాటల జాబితా
*
* అందాల దేవత , హరీహరన్
* నీలి నీలి జాబిల్లి , ఉదిత్ నారాయణ్ , శ్రేయా ఘోషల్
* నన్ను లాలించు , ఉన్ని కృష్ణన్ , సుజాత
* పాపా పూదోట , హరిహరన్
* నమ్మకు నమ్మకు,వందేమాతరం శ్రీనివాస్
* హ్యాపీ న్యూ ఇయర్, హరిహరన్, సుజాత
* నన్ను లాలించూ (ఫిమేల్ వాయిస్)సుజాత.

## మూలాలు

## ఇతర లంకెలు
* 

వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:వేణు నటించిన సినిమాలు
వర్గం:సునీల్ నటించిన సినిమాలు
వర్గం:సుధాకర్ నటించిన సినిమాలు
వర్గం:ఎల్. బి. శ్రీరాం నటించిన సినిమాలు
వర్గం:కృష్ణ భగవాన్ నటించిన సినిమాలు
వర్గం:గిరిబాబు నటించిన సినిమాలు
వర్గం:సత్యనారాయణ నటించిన సినిమాలు
వర్గం:2004 తెలుగు సినిమాలు
స్వరూపరాణి

**స్వరూపరాణి** తెలుగు గజల్ గాయని. కర్ణాటక సంగీతము నేర్చుకున్న స్వరూప అనేక ప్రదర్శనలు ఇచ్చింది. 

## జననం - విద్యాభ్యాసం
ఆమె మెదక్ జిల్లా జహీరాబాద్ లో వ్యవసాయ కుటుంబంలో పెద్దారెడ్డి, వీరమణి దంపతులకు జన్మించింది. స్థానిక సరస్వతీ శిశుమందిర్ లో విద్యాభ్యాసం చేసింది. ఆమెకు చిన్నతనం నుండి పాటలన్నా, శ్లోకాలన్నా ఆసక్తి ఉండేది. సంగీతం పట్ల ఆసక్తి ఉన్నప్పటికీ జహీరాబాదులో తగిన బోధకులు లేనందువల్ల పదవ తరగతి చదివిన తరువాత సంగీతాన్ని అభ్యసించుటకు హైదరాబాదు వచ్చింది. హైదరాబాదు రెడ్డి కళాశాలలో ఇంటర్మీడియట్ లో చేరింది. 

## సంగీత ప్రస్థనం
'రామ్‌కోటి' కాలేజీలోని సంగీతం కోర్సులో చేరింది. జె.డి.చక్రవర్తి తల్లి కోవెల శాంత వద్ద సంగీత జ్ఞానాన్ని అభ్యసించింది. ఇంటర్ విద్య తరువాత తెలుగు విశ్వవిద్యాలయంలో సంగీతంలో డిగ్రీ చేసింది. గజల్స్ పై ఆసక్తితో వాటిని కూడా నేర్చుకొని, 2017, మార్చి 16న రవీంద్రభారతిలో తన మొదటి గజల్‌ కచేరి నిర్వహించింది.

## సినిమారంగం
# నీదీ నాదీ ఒకే కథ సినిమాలో *హృదయమెంత తపిస్తే.. బతుకు విలువ తెలిసింది* అనే గజల్ ను పాడింది.

## వ్యక్తిగత జీవితం
ఆమె భర్త వెంకటరెడ్డి సర్కిల్‌ ఇన్‌స్పెక్టర్‌గా పనిచేస్తున్నారు. సాహిత్యం, సంగీతం అంటే ఆయనకూ చాలా ఇష్టం. అమెనెంతో ప్రోత్సహిస్తారు.. వీరికి పాప ఖ్యాతిప్రియ, బాబు సాయి ప్రహర్షిత్‌ రెడ్డి.

## మూలాలు

## బయటి లంకెలు

* ఆవిడతో సమగ్రమైన ఇంటర్వ్యూ యు ట్యూబ్ లో యోయో చానెల్ లో ఉంది.https://www.youtube.com/watch?v=eAk9_OK1rxo
* 

వర్గం:తెలుగు గజల్ గాయకులు
వర్గం:భారతీయ గజల్ గాయకులు
చంటి (2004 సినిమా)

**చంటి** 2004, నవంబరు 12న విడుదలైన తెలుగు చలన చిత్రం. శోభన్ దర్శకత్వం వహించిన ఈ చిత్రంలో రవితేజ, ఛార్మీ కౌర్ జంటగా నటించిన ఈ చిత్రానికి, శ్రీ సంగీతం అందించారు.

## నటవర్గం

* రవితేజ
* ఛార్మీ కౌర్
* డైసీ బోపన్న
* అతుల్ కులకర్ణి
* రేవతి
* రఘు బాబు
* సుబ్బరాజు		
* బెనర్జీ 			
* లక్ష్మీపతి 	
* వేణుమాధవ్	
* రాఘవ మల్లాది		
* మల్లికార్జునరావు 		
* ఎం. ఎస్. నారాయణ 		
* రంగనాథ్
* నర్రా వెంకటేశ్వర రావు	
* రాజా రవీంద్ర		
* ధర్మవరపు సుబ్రహ్మణ్యం

## పాటల జాబితా
1: కొనంగి కోనంగి , శ్రీ , కల్పన

2: చెమ్మా చెక్క , కార్తీక్, కల్పన, గ్రేసి

3: రుక్కు రుక్కు , ఘంటాడి కృష్ణ

4: గుప్పిడి గుప్పిడి , కార్తీక్ , కల్పన

5: మస్తానీ మస్తానీ , కార్తీక్, అనురాధ శ్రీరామ్

## సాంకేతిక వర్గం

* దర్శకత్వం: శోభన్
* నిర్మాత: కృష్ణ కిషోర్
* కథ: సుధా సత్తి
* స్క్రీన్ ప్లే: షాజహాన్ రవి, వివేక్
* మాటలు: గోపి వెంకటేష్
* సంగీతం: శ్రీ
* ఛాయాగ్రహణం: ప్రసాద్ మూరెళ్ళ
* కూర్పు: కోటగిరి వెంకటేశ్వరరావు
* నిర్మాణ సంస్థ: విజయ బాల ప్రొడక్షన్స్

## మూలాలు

## ఇతర లంకెలు
*

వర్గం:రవితేజ నటించిన సినిమాలు
వర్గం:రఘుబాబు నటించిన సినిమాలు
వర్గం:వేణుమాధవ్ నటించిన సినిమాలు
వర్గం:మల్లికార్జునరావు నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:రంగనాథ్ నటించిన సినిమాలు
వర్గం:ధర్మవరపు సుబ్రహ్మణ్యం నటించిన సినిమాలు
వర్గం:తెలుగు ప్రేమకథా సినిమాలు
వర్గం:తెలుగు కుటుంబకథా సినిమాలు
వర్గం:2004 తెలుగు సినిమాలు
వర్గం:రేవతి నటించిన సినిమాలు
మాగోడ్ బసప్ప రవీంద్రనాథ్

కర్నల్ **మాగోడ్ బసప్ప రవీంద్రనాథ్** భారతీయ సైసిక దళంలో సైనికుడు. అతడు రాజపుటాన రైఫిల్స్ 2వ బెటాలియన్ లో కర్నల్ గా కార్గిల్ యుద్ధములో పాల్గొన్నాడు. కార్గిల్ యుద్ధంలో భాగమైన "ఆపరేషన్ విజయ్"కు నేతృత్వం వహించాడు. అతనికి 2009 జూన్ లో "వీరచక్ర" పురస్కారం లభించింది.

## జీవిత విశేషాలు
బసప్ప కర్ణాటక రాష్ట్రంలోని విజయపూర్ సైనిక పాఠశాలలో చదివాడు. 1976లో నేషనల్ డెఫెన్స్ అకాడమీలో చేరాడు. జాతీయ రక్షణ అకాడమీ (ఎన్డీయే) లో బీఎస్సీ పూర్తిచేసి, సైన్యంలో చేరాడు. 1980లో అరుణాచల్ ప్రదేశ్ లో ఉద్యోగంలో చేరాడు. అరుణాచల్‌ప్రదేశ్‌లో తొలి పోస్టింగ్‌ను సమర్థంగా నిర్వహించాడు. జమ్మూకశ్మీర్‌లో సరిహద్దుల వద్ద 1986, 1989-90, 1994-96, 1999లో పనిచేశాడు. మిలటరీ శిక్షణ సంస్థల్లో ఫేకల్టీగా సేవలందించాడు. కార్గిల్‌ యుద్ధం సమయంలో 2-రాజ్‌పుటాన రైఫిల్స్‌ దళాలకు నేతృత్వం వహించాడు. ‘ఆపరేషన్‌ విజయ్‌’తో ఆయన పేరు నేల నలుచెరుగులా పాకింది. పదవీ విరమణ తర్వాత బెంగళూరులో స్థిరపడ్డారు. తన కుటుంబం నిర్వహించే మాగోడ్‌ లాసెర్స్‌ సంస్థకు డైరెక్టర్‌గా పనిచేశారు.

## కార్గిల్ యుద్ధంలో
జమ్మూ కశ్మీర్‌లో వ్యూహాత్మక కార్గిల్‌ను పాక్‌ సేనలు 1999లో ఆక్రమించినప్పుడు.. కార్గిల్‌కు వెళ్లే దారుల్లో మోర్టార్‌ షెల్స్‌తో శత్రు సేనలు మన సైన్యాన్ని నిలువరిస్తున్న తరుణంలో భారత సైన్యం చేపట్టిన ఆపరేషన్‌కు నేతృత్వం వహించిన ధీరుడు బసప్ప రవీంద్రనాథ్‌. అద్భుతమైన వ్యూహరచనతో శత్రు సేనల్ని తరిమి కొట్టారు.

టోలోలింగ్‌ పాయింట్‌ కార్గిల్‌ యుద్ధంలో అత్యంత కీలకమైనది.  శత్రుమూకల అధీనంలో ఉన్న ఈ పాయింట్‌ను తిరిగి చేజిక్కించుకోవడంలో రవీంద్రనాథ్‌ కీలకపాత్ర పోషించాడు. ఈ పోరాటం భారత సైన్యం చేసిన అత్యంత కఠినమైనది.  ఈ యుద్ధం "బ్యాటిల్‌ ఆఫ్‌ టోలోలింగ్‌"గా ప్రసిద్ధి చెందింది. శతృ సైనికులు ఈ పాయింట్ పై కాపుకాసి భారత సైనికులకు ఆహారం అందకుండా కాపలా కాస్తున్నారు. వారు పైన ఉండటంతో క్రింది నుండి పైకి వచ్చిన భారత సైనికులపై కాల్పులు జరప సాగారు. కర్నల్‌ రవీంద్రనాథ్‌ నేతృత్వంలోని రాజ్‌పుటాన రైఫిల్స్‌లో ఉన్న 90 మంది సైనికులు మూడు బృందాలుగా విడిపోయి మూడు వైపుల నుంచి శత్రుసేనలను ముట్టడించారు. ముట్టడి ప్రారంభమయ్యే ముందు కర్నల్‌ రవీంద్రనాథ్‌ వారితో.. ‘‘మీరు కోరినవి నేను ఇచ్చాను. ఇప్పుడు నేను కోరుతున్నది మీరు ఇవ్వాలి’’ అన్నాడు. ఆయన మాటలకనుగుణంగా సైనికులు పోరాడి మర్నాడు తెల్లవారుజామున 4.10 గంటలకల్లా టోలోలింగ్‌ పాయింట్‌ను దక్కించుకున్నారు. ఆ పాయింట్‌పై అదుపు లభించాక భారత సైన్యానికి మిగతా పాయింట్లపైనా గెలుపు జెండా ఎగరేయడం సులువైంది. శత్రు సైనికులు ఎల్‌వోసీకి ఉత్తరంగా పలాయనం చిత్తగించి ప్రాణాలు కాపాడుకున్నారు.

## అస్తమయం
అతడు బెంగళూరులో ఏప్రిల్ 8, 2018 నాడు అతని నివాసం సమీపంలో వాహ్యాళికి వెళ్ళి గుండెపోటుతో మరణించాడు. అతడు మిలిటరీ ట్రైనింగ్ పాఠశాలలో శిక్షకునిగా పనిచేస్తూ 1986లో కాశ్మీర్ కు పంపబడ్డాడు.

## మూలాలు

వర్గం:భారత సైనికులు
వర్గం:జనన సంవత్సరం తప్పిపోయినవి
వర్గం:2018 మరణాలు
దేవరాజ్

**దేవరాజ్** (జ. 1953 సెప్టెంబరు 20) ఒక దక్షిణ భారతీయ సినీ, నాటక రంగ కళాకారుడు. ఎక్కువగా కన్నడ సినిమాల్లో కథానాయకుడిగా, ప్రతినాయకుడిగా, సహాయనటుడిగా విభిన్నమైన పాత్రలు పోషించాడు. తమిళ, తెలుగు చిత్రాల్లో కూడా నటించాడు.

## జీవిత విశేషాలు
దేవరాజ్ 1953 సెప్టెంబరు 20 న బెంగుళూరులోని లింగరాజపురం అనే ప్రాంతంలో రామచంద్రప్ప, కృష్ణమ్మ దంపతులకు జన్మించాడు. ఇతని 3 నెలల వయసులో ఇతని తండ్రి మలేరియాతో మరణించాడు. ఆర్థిక కారణాల దృష్ట్యా ఇతడు 1976లో హెచ్.ఎం.టి. వాచ్ ఫ్యాక్టరీలో పనికి కుదిరాడు. అక్కడ 9 సంవత్సరాలు పనిచేశాడు. అక్కడ ఇతని సహోద్యోగి గోవిందరాజ్ సలహామేరకు ఇతడు నాటకాలలో నటించడం ప్రారంభించాడు. మొదట ఇతడు ఆర్.నాగేష్ డ్రామా కంపెనీలో, తర్వాత బి.జయశ్రీ నాటకకంపెనీ *స్పందన*లో ఆ తర్వాత శంకర్ నాగ్ నాటక కంపెనీ *సంకేత్‌*లో పనిచేశాడు.  సినిమాలలో త్రిశూల అనే సినిమాతో అడుగుపెట్టాడు.
### కుటుంబం
ఇతడు 1986లో సినీనటి చంద్రలేఖను వివాహం చేసుకున్నాడు. వివాహం తరువాత చంద్రలేఖ సినిమాలలో నటించడం మానివేసింది. వీరికి ప్రజ్వల్, ప్రణామ్‌ అనే ఇద్దరు పిల్లలు ఉన్నారు. ఈ ఇద్దరూ సినిమా రంగంలో చురుకుగా ఉన్నారు. ఇప్పటికే ప్రజ్వల్ సినిమాలలో హీరోగా తన సామర్థ్యాన్ని నిరూపించుకున్నాడు. 

## సినిమారంగం
దేవరాజ్ తొలిసారి సహాయనటుడిగా త్రిశూల అనే కన్నడ సినిమాలో నటించాడు. అయితే ఆ సినిమా విడుదలకాలేదు. ఇతడు 27 మావళ్ళిసర్కిల్ ఇతడు నటించి విడుదలైన తొలి సినిమా. అది మొదలు ఇతడు అనేక కన్నడ సినిమాలలో సహాయపాత్రలలో నటించాడు. 1990లో హత్యాకాండ అనే సినిమాలో నాయకపాత్రను పోషించాడు. ఇతడు కన్నడ, తెలుగు, తమిళ భాషలలో 200పైగా చలనచితాలలో నటించాడు.

## తెలుగు సినిమాలు
ఇతడు నటించిన కొన్ని తెలుగు చలనచిత్రాలు:

## మూలాలు

## బయటిలింకులు
*

వర్గం:తెలుగు సినిమా నటులు
వర్గం:తెలుగు సినిమా ప్రతినాయకులు
వర్గం:కన్నడ సినిమా నటులు
వర్గం:రంగస్థల నటులు
వర్గం:తమిళ సినిమా నటులు
వర్గం:1953 జననాలు
పొగ (సినిమా)

**పొగ** 2014 లో శంకర్ మార్తాండ్ దర్శకత్వంలో విడుదలైన భయానక తెలుగు చిత్రం. ఇందులో నవదీప్, మధు శాలిని ముఖ్యపాత్రల్లో నటించారు.

## తారాగణం
* నవదీప్
* శ్వేతగా మధు శాలిని
* ప్రతిమగా వేద
* రణధీర్ గట్ల
* రావు రమేష్
* సౌమ్య
* ఎం. ఎస్. నారాయణ
* వేణు
* ధన్‌రాజ్

## నిర్మాణం
### నటీనటులు
దర్శకుడు శ్రీను వైట్ల ఈ సినిమాలో అతిథి పాత్రలో నటించాడు. సినిమా మొదట్లో కథానాయిక శ్వేత సినిమాకి ఎంపికయ్యే సన్నివేశంలో ఈయన కాసేపు కనిపిస్తాడు.

## విడుదల
ఈ సినిమా 2012 లో ప్రారంభమైనా చిత్రీకరణలో అనేక అవాంతరాలు ఎదురై చాలాకాలం పాటు నడిచింది. దీన్ని మొదట్లో 4D పరికరాలు అమర్చిన థియేటర్లలో విడుదల చేయాలని భావించారు. కానీ బాగా ఆలస్యం అవడం వల్ల అది కుదరలేదు. విడుదల కూడా గుర్తింపు పొందలేదు. జెమిని టివిలో 2014 నవంబరు 9 న మొదటిసారిగా ప్రసారమైంది.

## మూలాలు
ఎయిర్‌టెల్ పేమెంట్ బ్యాంకు

**ఎయిర్‌టెల్ పేమెంట్ బ్యాంకు** భారతదేశంలో ప్రారంభించిన మొదటి పేమెంట్ బ్యాంకు. పేమెంట్ బ్యాంక్ సేవల కోసం ఆగస్టు 2015లో అనుమతి లభించిన 11 దరఖాస్తుల్లో ఈ బ్యాంక్ కూడా ఉంది. ఏప్రిల్ 11, 2016న భారతి ఎయిర్‌టెల్ ఈ పేమెంట్ బ్యాంకు ఏర్పాటు చేసుకునేందుకు బ్యాంకింగ్ రెగ్యులేషన్ చట్టం - 1949 పరిధిలోని సెక్షన్ 22 (1) కింద రిజర్వ్ బ్యాంకు ఆఫ్ ఇండియా లైసెన్స్ జారీ చేసింది.

## వివరాలు
భారతి ఎయిర్‌టెల్ సంస్థ ఈ బ్యాంక్ని ప్రమోట్ చేస్తుంది.

## మూలాలు


వర్గం:బ్యాంకింగ్
వర్గం:బ్యాంకింగ్ సంస్థలు
వర్గం: బ్యాంకులు
విజయ రంగరాజు

**విజయ రంగరాజు** అలియాస్ **రాజ్ కుమార్**, తెలుగు సినీ నటుడు. ఎక్కువగా ప్రతినాయక, సహాయ పాత్రలు పోషించాడు. కొన్ని తమిళ, మలయాళ చిత్రాల్లో కూడా నటించాడు. స్వతహాగా క్రీడాకారుడు, వెయిట్ లిఫ్టింగ్, బాడీ బిల్డింగ్ లో కూడా ప్రవేశం ఉంది. 1994 లో వచ్చిన భైరవ ద్వీపం చిత్రంతో తెలుగు పరిశ్రమకు పరిచయమయ్యాడు. యజ్ఞం సినిమా ఆయనకు మంచి పేరు తెచ్చిపెట్టింది. ఈ చిత్రంలో హీరోగా గోపీచంద్ నటించగా విలన్ పాత్రలో విజయ రంగరాజు నటించాడు. అతని అసలు పేరు  అసలు పేరు విజయ రంగరాజు కాదని ఉదయ్ రాజ్ కుమార్  అని, అప్పటికే సినీ పరిశ్రమలో తన అసలు పేరుతో వేరే నటులు ఉండడంతో సినీ పరిశ్రమే తనకు ఈ విజయ రంగరాజు అని పేరు పెట్టిందని అతను ఒక ఇంటర్వ్యూలో చెప్పాడు. సినిమా ఇండస్ట్రీలో ఎంత టాలెంట్ ఉన్నా కులం ప్రధానం అని, కులం లేనిదే ఇక్కడ అవకాశాలు ఉండవని,  ప్రస్తుతం  కమ్మ యుగం నడుస్తోందని రంగరాజు చెప్పాడు.

## జీవిత విశేషాలు
విజయ రంగరాజు అసలు పేరు రాజ్ కుమార్. అతను మద్రాసులో రంగస్థల కళాకారునిగా అనేక నాటకాలలో నటించాడు. *వియత్నాం కాలనీ* అనే మలయాళ సినిమాతో సినిమా రంగంలో అరంగేట్రం చేసాడు. ఆ సినిమాలో ప్రధాన ప్రతినాయకుని పాత్ర పోషించాడు. ఆ సినిమాలో కథానాయకుడు మోహన్ లాల్. ఆ సినిమా 150 రోజులు ఆడడంతో అతని నటనకు మంచి గుర్తింపు వచ్చింది. ఆ సమయంలో తెలుగులో భైరవ ద్వీపం చిత్రంలో అతనికి ప్రతినాయకునిగా అవకాశం వచ్చింది. ఆ సినిమాలో అతని పేరు మార్చారు. విజయా బ్యానర్ పై నూతన ప్రతినాయకుని పాత్రను పరిచయం చేస్తున్నందున "విజయ", పాతాళ భైరవిలో ఎస్. వి. రంగారావు పాత్రను పోలిన పాత్ర పోషిస్తున్నందున "రంగ", అతని అసలు పేరు రాజ్‌కుమార్ కనుక "రాజు" లను కలిపి "విజయ రంగరాజు" గా పేరు పెట్టారు. ఆ సినిమాలో నటనతో మంచి గుర్తింపు పొందాడు. సినిమా కూడా విజయవంతం అయింది. దాని తరువాత అతనిని ఒకటిన్నర సంవత్సరాలుగా ఏ వేషాలు రాలేదు. తరువాత ఇ.వి.వి.సత్యనారాయణ తీసిన మగరాయుడు సినిమాలో జిన్నా పాత్రకు అవకాశం ఇచ్చాడు. తరువాత కొంతకాలం తెలుగు సినిమాలలో నటించి లండన్ వెళ్ళి అక్కడ ఐదు సంవత్సరాలు ఉన్నాడు. తిరిగి వచ్చిన తరువాత కొంతకాలం అవకాశాలు రాలేదు. తరువాత ఉరి సినిమాలో ప్రతినాయకునిగా నటించాడు. తరువాత అతనికి యజ్ఞం సినిమాలో ప్రతినాయకునిగా అవకాశం వచ్చింది.

## కెరీర్
బాపు దర్శకత్వంలో వచ్చిన సీతా కల్యాణం రంగరాజుకు నటుడిగా మొదటి సినిమా.

## సినిమాలు
* మగరాయుడు
* మేడమ్
* భైరవ ద్వీపం
* యజ్ఞం
* విశాఖ ఎక్స్‌ప్రెస్
* వీర తెలంగాణ (2010)
* ఢమరుకం
* *[[బ్యాండ్ బాజా]]*
* శ్లోకం
* శ్రీమతి కళ్యాణం

## మరణం
విజయ రంగరాజు అనారోగ్యంతో బాధపడుతూ చెన్నైలోని ప్రభుత్వ ఆసుపత్రిలో చికిత్స పొందుతూ 2025 జనవరి 20న మరణించాడు.

## మూలాలు

## బాహ్య లంకెలు
* 
* 

వర్గం:తెలుగు సినిమా నటులు
వర్గం:తెలుగు సినిమా ప్రతినాయకులు
వర్గం:2025 మరణాలు
65వ భారత జాతీయ చలనచిత్ర పురస్కారాలు

భారత జాతీయ చలనచిత్ర పురస్కారాలు భారతదేశంలో ప్రతిష్ఠాత్మకగా భావించే సినిమా అవార్డులు. ఇవి భారత ప్రభుత్వంచే ఏడాదికి ఒకసారి ప్రకటించబడి రాష్ట్రపతి చేతులమీదగా గ్రహీతలకు అందజేయబడతాయి. ముందటి సంవత్సరము దేశంలో విడుదలైన అన్ని భాషల చిత్రాలను ప్రత్యేక జ్యూరీ పరిశీలించి ముఖ్య విభాగాలలో ఉత్తమమైన వాటిని ఎంపిక చేస్తారు. అంతేకాకుండా వివిధ భాషలలోని ఉత్తమమైన చిత్రాలను కూడా ఎంపిక చేస్తారు.

2017 సంవత్సరపు 65వ భారత జాతీయ చలనచిత్ర పురస్కారాల విజేతలను 2018, ఏప్రిల్ 13న ప్రకటించారు. విజేతలకు మే 3న న్యూఢిల్లీలో రాష్ట్రపతి రామ్‌నాథ్‌ కోవింద్‌ బహుమతుల ప్రదానం చేశారు.

## కమిటీ సభ్యులు
బాలీవుడ్‌ దర్శకుడు శేఖర్‌ కపూర్ నేతృత్వంలోని క‌మిటీలో ప్రముఖ నటి గౌతమి, ఇంతియాజ్‌ హుస్సేన్‌, గేయ రచయిత మెహబూబ్‌, పి. శేషాద్రి, అనిరుద్ధా రాయ్‌ చౌదరి, రంజిత్‌ దాస్‌, రాజేశ్‌ మపుస్కర్‌, త్రిపురారి శర్మ, రూమీ జఫ్రే మొదలైనవారు సభ్యులుగా ఉన్నారు.

## ఎంపిక విధానం
చలన చిత్రోత్సవ డైరెక్టరేట్ 2018 మార్చి2 వరకు ఆన్లైన్ ద్వారా ఎంట్రీలను ఆహ్వానించింది. 2017 జనవరి 1 నుండి 2017 డిసెంబరు 31 మధ్యకాలంలో సెంట్రల్ బోర్డ్ ఆఫ్ ఫిల్మ్ సర్టిఫికేషన్ వారు సర్టిఫై చేసిన ఫీచర్, నాన్-ఫీచర్ ఫిల్మ్స్ ఈ 65వ భారత జాతీయ చలనచిత్ర పురస్కారాలకు అర్హత సాధించాయి.

## అవార్డులు
* దాదాసాహెబ్ ఫాల్కే అవార్డు: వినోద్ ఖన్నా
* ఉత్తమ నటి: శ్రీదేవి - మామ్
* ఉత్తమ నటుడు: రిద్ది సేన్ -నగర్ కీర్తన్
* ఉత్తమ దర్శకుడు: జయరాజ్ -భయానకం
* ఉత్తమ చిత్రం: విలేజ్ రాక్ స్టార్ (అస్సామీ)
* ఉత్తమ యాక్షన్ డైరెక్షన్: ఎస్.ఎస్. రాజమౌళి బాహుబలి 2: ది కన్ క్లూజన్
* ఉత్తమ నృత్య దర్శకుడు: గణేష్ ఆచార్య (టాయిలెల్ ఏక్ ప్రేమ్ కథాలోని గోరీ తు లాత్ మార్ సాంగ్)
* ఉత్తమ స్పెషల్ ఎఫెక్ట్స్: బాహుబలి 2: ది కన్ క్లూజన్
* ప్రత్యేక బహుమతి: నగర్ కీర్తన్ (బెంగాలి)
* ఉత్తమ గీత రచయిత: ముత్తురాతినమ్
* ఉత్తమ సంగీత దర్శకుడు: ఏ. ఆర్. రెహమాన్ - కత్రు వెలియిదయి
* ఉత్తమ ఆహార్యం: రామ్ రజక్ - నగర కీర్తన్
* ఉత్తమ దుస్తులు: గోబింద మండలం - నగర్ కీర్తన్
* ఉత్తమ ప్రొడక్షన్ డిజైన్: సంతోష్ రాజన్ - టేకాఫ్
* ఉత్తమ కూర్పు: రిమా దాస్ - విలేజ్ రాక్ స్టార్
* ఉత్తమ సౌండ్ డిజైన్: వాకింగ్ విత్ ది విండ్
* ఉత్తమ ఆడియోగ్రఫీ (లొకేషన్ సౌండ్): మల్లికా దాస్ - విలేజ్ రాక్ స్టార్
* ఉత్తమ స్క్రీన్ ప్లే ఒరిజినల్: తోందిముతలుమ్ ద్రిక్షాక్షియుమ్
* ఉత్తమ స్క్రీన్ ప్లే అడాప్టెడ్: భయానకం
* ఉత్తమ సినిమాటోగ్రఫీ: భయానకం
* ఉత్తమ సహాయ నటుడు: ఫహాద్ ఫాసిల్‌ (తొండిముత్తలం ద్రిసాక్షియుం)
* ఉత్తమ సహాయ నటి- దివ్యదత్త (ఇరాదా- హిందీ)
* ఉత్తమ నేపథ్య గాయని: సాషా తిరుపతి-కాట్రు వెలియిదయి
* ఉత్తమ నేపథ్య గాయకుడు: కె. జె. ఏసుదాసు-పోయ్ మారాంజ కాలమ్ సాంగ్
* ఉత్తమ బాలనటి: భనితా దాస్ -విలేజ్ రాక్ స్టార్
* ఉత్తమ బాలల చిత్రం: మొహోర్క్యా
* ఉత్తమ సినీ విమర్శకులు- గిరిధర్ ఝా
* ఉత్తమ పర్యావరణ చిత్రం: ఇరద
* ఉత్తమ జాతీయ సమైక్యతా చిత్రం: ధప్పా (మరాఠి)
* ఉత్తమ నూతన దర్శకుడు: సింజర్
* ఉత్తమ వినోదం అందించిన పాపులర్ చిత్రం: బాహుబలి 2-ది కంక్లూజన్
* ఉత్తమ సామాజిక చిత్రం- ఆలోరుక్కం
* ఉత్తమ రిజనల్ ఫిల్మ్స్: తెలుగు: ఘాజీ, హిందీ: న్యూటర్, అదాఖ్: వాకింగ్ విత్ ది విండ్, లక్ష్యద్వీప్: సింజర్, తులు: పద్దాయి, మరాఠి: కచ్చా లింబో, మలయాళం: తోందిముతలుమ్ ద్రిక్షాక్షియుమ్, గుజరాతీ: డిహెచ్‌హోచ్, ఒడియా: హలో అరసి.

## మూలాలు

వర్గం:భారత జాతీయ చలనచిత్ర పురస్కారాలు
వర్గం:సినిమా పురస్కారాలు
సిమ్రన్ పరింజా(నటి)

సిమ్రన్ పరింజా ఒక భారతీయ చలన చిత్ర, బుల్లితెర నటి. ఆమె హిందీ దారావాహికల్లో నటించింది. ఆమె నిఖిల్ సిద్ధార్థ్ సరసన కిరాక్‌ పార్టీ చిత్రంలో నటించి విమర్శకుల ప్రశంసలు అందుకుంది.

## నట జీవితం

### చలన చిత్రాలు

### బుల్లితెర

## References

వర్గం:జీవిస్తున్న_ప్రజలు
వర్గం:తెలుగు_సినిమా_నటీమణులు
రావి శోభనాద్రి చౌదరి

thumb|రావి శోభనాద్రి చౌదరి
**రావి శోభనాద్రి చౌదరి** తెలుగుదేశం పార్టీ సీనియర్‌ నేత, మాజీ ఎమ్మెల్యే. కృష్ణాజిల్లా గుడివాడ నియోజకవర్గానికి 1985-89,  1994-99 కాలంలో రెండుసార్లు ఎమ్మెల్యేగా పనిచేశాడు.
## బాల్యం
ఆయన 1924, మార్చి 24వ తేదీన పామర్రు మండలం కొమరవోలు గ్రామంలో రావిభద్రయ్య, మాణిక్యం దంపతులకి జన్మించాడు.

## కుటుంబం
ఈయన భార్య విమలాంబ కొద్ది సంవత్సరాల క్రితం మరణించారు. అతనికి ముగ్గురు కుమారులు, ఐదుగురు కుమార్తెలు. పెద్ద కుమారుడు హరగోపాల్‌ 1999 ఎన్నికల్లో గెలుపొందినా ప్రమాణస్వీకారం చేయకముందే రోడ్డు ప్రమాదంలో దుర్మరణం పాలయ్యాడు. అనంతరం జరిగిన ఉప ఎన్నికల్లో రెండో కుమారుడు వెంకటేశ్వరరావు ఎమ్మెల్యేగా గెలిచాడు. మూడో కుమారుడు శివరామకృష్ణ కూడా హరగోపాల్‌ మరణించిన ఏడాది లోపే కారులో రైలుగేటు దాటుతుండగా జరిగిన ప్రమాదంలో మృతిచెందాడు.
## జీవిత విశేషాలు
వామపక్ష భావాలు గల ఆయన నందమూరి తారకరామారావు తెలుగుదేశం పార్టీని స్థాపించే వరకు కమ్యూనిస్ట్‌ సానుభూతిపరునిగా ఉన్నాడు. అప్పట్లో పశ్చిమ బెంగాల్‌ సీఎం జ్యోతిబసును గుడివాడ రప్పించి భారీ బహిరంగ సభ నిర్వహించాడు. అనంతరం 1984లో టీడీపీలో చేరాడు. 1985లో జరిగిన మధ్యంతర ఎన్నికల్లో టీడీపీ అభ్యర్థిగా భారీ మెజారిటీతో గెలుపొంది శాసనసభలో అడుగుపెట్టాడు. 1999 ఎన్నికల్లోనూ విజయం సాధించి మొత్తం రెండు పర్యాయాలు ఎమ్మెల్యేగా గుడివాడ నియోజకవర్గ ప్రజలకు సేవలందించాడు.  గుడివాడ కో-ఆపరేటివ్‌ బ్యాంక్‌ ఛైర్మన్‌గా 25సంవత్సరాలు ఏకధాటిగా కొనసాగాడు. ముక్కుసూటితనం, రాజకీయాల్లో నైతికత, నిజాయితీలకు పెద్దపీట వేస్తూ తన రాజకీయ ప్రస్థానాన్ని కొనసాగించాడు. 

అతడు 2018 ఏప్రిల్ 13 న తుదిశ్వాస విడిచాడు. 

## మూలాలు

వర్గం:కృష్ణా జిల్లా రాజకీయ నాయకులు
వర్గం:తెలుగుదేశం పార్టీ రాజకీయ నాయకులు
వర్గం:2018 మరణాలు
వర్గం:1924 జననాలు
వర్గం:కృష్ణా జిల్లా నుండి ఎన్నికైన శాసన సభ్యులు
మండా మాణిక్యం

**మండా మాణిక్యం** ప్రముఖ వీణ విద్వాంసురాలు.
## జీవిత విశేషాలు
ఆమె విజయనగరం మహారాజా ప్రభుత్వ సంగీత నృత్య కళాశాలలో వీణ వాయిద్య విద్యను అభ్యసించింది. ఆమె అదే కళాశాలలో వీణ అధ్యాపకురాలిగా పనిచేసింది. ప్రముఖ వాయులీన విద్వాంసుడు ద్వారం వెంకటస్వామినాయుడు వద్ద శిష్యురాలిగా, వాసావారి సంగీత సంప్రదాయానికి ప్రతినిధిగా మాణిక్యం అనేక రేడియో కచేరీలు చేసింది. ఆమె శిష్యులు అనేక మంది దేశ, విదేశాల్లోనూ స్థిరపడ్డారు. అనేక సంస్థల నుంచి సన్మానాలు, సత్కారాలు అందుకున్న మాణిక్యం ఏప్రిల్ 9 2018 న మరణించింది.

## మూలాలు

వర్గం:తెలుగువారిలో వైణికులు
వర్గం:2018 మరణాలు
బ్రూస్ మెక్ కాండ్లెస్స్ II

**బ్రూస్ మెక్ కాండ్లెస్స్ II** ( 1937 జూన్ 8&nbsp;– 2017 డిసెంబరు 21) అమెరికా సంయుక్త రాష్ట్రాల నావికాదళ అధికారి, వైమానికుడు, నాసా వ్యోమగామి. అతడు నాసా తరపున తొలిసారి అంతరిక్షంలో స్వేచ్ఛా విహారం చేసిన యాత్రికుడు. 1984లో ఛాలెంజర్‌ స్పేస్‌ షటిల్‌లో ప్రయాణించిన ఆయన అంతరిక్షంలో ఎలాంటి ఆధారం లేకుండా తేలియాడిన తొలి వ్యక్తిగా రికార్డు సృష్టించారు. ఆయన అలా తేలుతున్న ఫోటోకు ఐకానిక్‌ ఫోటోగా గుర్తింపు కూడా లభించింది. 

## ప్రారంభ జీవితం, విద్య
కాండ్లెస్స్ 1937 జూన్ 8 న బోస్టన్, మస్సాచుసెట్ట్స్ లో జన్మించాడు. అతడు మూడవ తరం యు.ఎస్.నేవీ అధికారి. అతడు "బ్రూస్ మెక్ కాండ్లెస్" కుమారుడు, "విల్లిస్ డబ్ల్యూ. బ్రాడ్లీ" మనుమడు. వారిద్దరూ యుద్ద వీరులు. అతడు 1954 లో కాలిఫోర్నియాలోని వుడ్రో విల్సన్ సీనియర్ ఉన్నత పాఠశాలలో గ్రాడ్యుయేషన్ చేసాడు. 

1968లో యునైటెడ్ స్టేట్స్ నేవల్ అకాడమీ నుండి బ్యాచిలర్స్ ఆఫ్ సైన్స్ పట్టాను పొందాడు.  వృత్తి జీవితంలో అతడు 1965లో స్టాన్‌ఫర్డు విశ్వవిద్యాలయం నుండి ఎలక్ట్రికల్ ఇంజనీరింగ్ లో మాస్టర్ ఆఫ్ సైన్స్ పట్టాను పొందాడు.1987లో హోస్టన్-క్లియర్ లేక్ విశ్వవిద్యాలయం నుండి మాస్టర్ ఆఫ్ బిజినెస్ మేనేజిమెంటు చేసాడు.

## యునైటెడ్ స్టేట్స్ నేవీ
ఫ్లోరిడా లోని నేవల్ ఎయిర్ స్టేషన్ పెన్సకోలా, టెక్సాస్ లోని నేవల్ ఎయిర్ స్టేషన్ కింగ్స్‌విల్ నుండి విమాన చోదక శిక్షణను పొందాడు.

మార్చి 1960లో యునైటెడ్ స్టేట్స్ నేవల్ ఆవియేటర్ హోదాను పొందాడు. ఆయుధాల వ్యవస్థ కొరకు నేవల్ ఎయిర్ స్టేషన్ కీ వెస్ట్ లో చేరాడు. డగ్లస్ F4D-1 స్కైరేలో లేండింగ్ శిక్షణను పొందాడు. 

1960 డిసెంబరు, 1964 ఫిబ్రవరి మధ్య "ఫైటర్ స్క్వార్డన్ 102", ఫ్లయింగ్ స్కైరే, మెక్ డోనెల్ డగ్లస్ F4B ఫాంటం II లకు నియమితుడయ్యాడు. అతడు క్యూబా క్షిపణి సంక్షోభంలో పాల్గొన్నాడు. 

1964లో అతడు వర్జీనియాలోని నేవల్ ఎయిర్ స్టేషన్ ఓసియానా వద్ద స్క్వార్డన్ 43 దాడిలో ఫైట్ బోధకునిగా ఉన్నాడు. తరువాత స్టాన్‌ఫర్డు విశ్వవిద్యాలయం లోని ఎలక్ట్రికల్ ఇంజనీరింగ్ విభాగంలో నేవల్ రిజర్వ్ ఆఫీసర్స్ ట్రైనింగ్ కార్ప్స్ లో పనిచేసాడు. 

అతడు 5,200 గంటలకు పైగా వైమానికునిగా ఎగురుతూ గడిపాడు. దానిలో జెట్ ఎయిర్ క్రాప్ట్ లో 5,000 గంటలు ఉన్నాయి.

## నాసా కెరీర్
1966 ఏప్రిల్ లో తన 28వ ఏట నాసా వ్యోమగామి గ్రూప్ 5 లో యువ సభ్యునిగా ఎంపిక కాబడ్డాడు. చంద్రునిపై మొదటిసారి కాలుమోపిన నీల్ ఆర్మ్‌స్ట్రాంగ్ అంతరిక్ష యాత్ర చేసిన అపోలో 11 కు "మిషన్ కంట్రోల్ కాప్సూల్ కమ్యూనికేటర్"గా ఉన్నాడు.  స్కైలాబ్ 3, స్కైలాబ్ 4 లకు మిషన్ కంట్రోల్ కాప్సూల్ కమ్యూనికేటర్ గా పనిచేసాడు. 

అతడు అంతరిక్షంలో మొత్తం 312 గంటలు గడిపాడు. అందులో MMU ఫైట్ కాలం 4 గంటలు.  STS-41-B, STS-31 పై మిషన్ స్పెషలిస్టుగా ఎగిరాడు.

## పురస్కారాలు

* నాసా ఎక్సెప్షనల్ సర్వీస్ మెడల్ (1974) 
* నేషనల్ డిఫెన్స్ సరీస్ మెడల్ (1974) 
* ఆర్మ్‌డ్ ఫోర్సెస్ ఎక్స్‌పెందిషనరీ మెడల్ (1974) 
* అమెరికన్ ఆస్ట్రనాటిక్స్ సొసైటీ విక్టర్ ఎ.ప్రథెర్ అవార్డు. (1975, 1985) 
* నాసా స్పేస్ ఫ్లైట్ మెడల్ (1984) 
* డెఫెన్స్ డిస్టింగ్విష్‌డ్ సర్వీస్ మెడల్ (1985) 
* నాసా ఎక్సెప్షనల్ ఇంజనీరింగ్ అచీవ్‌మెంటు మెడల్ (1985) 
* నేషనల్ ఏరోనాటిచ్ అసోసియేషన్ కోలీర్ ట్రోఫీ (1984) 
* లెగియన్ ఆఫ్ మెరిట్ (1988) 
* యునైటెడ్ స్టేట్స్ ఆస్ట్రనాట్ హాల్ ఆఫ్ ఫేం (2005) 

## మూలాలు

## బయటి లింకులు

* Astronautix biography of Bruce McCandless
* McCandless at Encyclopedia of Science
* Bruce McCandelss famous spacewalk NASA channel on YouTube

వర్గం:1937 జననాలు
వర్గం:2017 మరణాలు
వర్గం:వ్యోమగాములు
లారెన్స్

* రాఘవ లారెన్స్ - నృత్య దర్శకుడు, నటుడు, దర్శకుడు, నిర్మాత, దాత
* డొరొతీ లారెన్స్ - ఆంగ్ల విలేఖరి
కాంచన (2011 సినిమా)

**కాంచన** 2011లో లారెన్స్ దర్శకత్వంలో వచ్చిన తమిళ అనువాద భయానక చిత్రం. ఇందులో లారెన్స్, శరత్ కుమార్, కోవై సరళ ముఖ్య పాత్రలు పోషించారు. శ్రీ సాయి గణేష్ ప్రొడక్షన్స్  బ్యానర్ పై బెల్లంకొండ సురేష్ నిర్మించిన ఈ సినిమాకు రాఘవ లారెన్స్ దర్శాత్వం వహించాడు.  బెల్లంకొండ గణేష్ బాబు సమర్పించిన ఈ సినిమాకు ఎస్.ఎస్.తమన్ సంగీతాన్నందించాడు.

## తారాగణం
* రాఘవ లారెన్స్
* శరత్ కుమార్
* కోవై సరళ
* శ్రీమాన్
* దేవదర్శిని
*మయిల్‌సామి

## మూలాలు

వర్గం:తమిళ అనువాద సినిమాలు
అన్నే అనసూయ

**అన్నే అనసూయ** సీపీఐ (ఎం) సీనియర్‌ నాయకురాలు, భారత స్వాతంత్ర్య సమరయోధురాలు.
## జీవిత విశేషాలు
అన్నే అనసూయ కృష్ణా జిల్లాకు చెందిన ఈడుపుగల్లు గ్రామంలో సుంకర రామచంద్రరావు, కోటమ్మ దంపతుల జన్మించింది. స్థానిక పాఠశాలలో ఐదో తరగతి వరకూ చదివింది. ఆమె తన 13వ ఏటనే స్వాతంత్ర్యోద్యమం పట్ల ఆకర్షితులయింది. ప్రముఖ నాటక రచయిత, సుంకర సత్యనారాయణ, కృష్ణాజిల్లా కమ్యూనిస్టు నాయకుడు సుంకర వీరభద్రరావు ఆమె సోదరులు. ఆమె తండ్రి, సోదరులు, కుటుంబమంతా స్వాతంత్ర్యోద్యమంలో పాల్గొనడం ఆమెలో అభ్యుదయ భావాలను నింపింది. గాంధీజీ వారి ప్రాంతానికి వచ్చినపుడు ఆమె స్వాతంత్ర్యోద్యమ విరాళంగా తన మెడలోని బంగారు గొలుసుని ఇచ్చింది. స్వాత్రంత్య్ర సమర యోధుడు, కమ్యూనిస్టు అయిన అన్నే వెంకటేశ్వరరావుతో ఆమె వివాహం జరిగింది.

## ఉద్యమ జీవితం
ఆమె 1948లో కమ్యూనిస్టు పార్టీపై నిర్బంధ కాలంలో 3 సంవత్సరాల పాటు జైలు జీవితం గడిపింది. 1950లో అజ్ఞాతంలో కొంతకాలం గడిపింది. ఆమె పిల్లలతో పాటు జైలుకు వెళ్ళింది. 1952లోనే కమ్యూనిస్టు పార్టీ జిల్లా కమిటీ సభ్యురాలిగా పనిచేసింది. అవిభక్త కమ్యూనిస్టు పార్టీలో చీలిక ఏర్పడినప్పుడు సీపీఐ (ఎం) వైపు నిలిచింది. భర్త అన్నే వెంకటేశ్వరరావు కొంతకాలం సీపీఐ (ఎం) కు దూరంగా ఉన్నా అనసూయ మాత్రం కడవరకూ స్థిరంగా నిలిచారు. సీపీఐ (ఎం) జిల్లా కమిటీ సభ్యురాలిగా, ఏలూరు తాలుకా కార్యదర్శిగా పనిచేసింది. 1980-90 మధ్యకాలంలో వ్యవసాయ కార్మిక సంఘం జిల్లా ప్రధాన కార్యదర్శిగా పనిచేసింది.

ఐద్వా సీనియర్‌ నేతగా, రాష్ట్ర నాయకులుగా పేరొందారు. అన్నే దంపతులు ఏ కమిటీల్లో స్థానం వద్దని కార్యకర్తలుగా ఉంటూనే కార్యక్రమాల్లో చురుగ్గా పాల్గొంటూ అందరినీ ఆకర్షించేవారు. కుటుంబం మొత్తాన్ని పార్టీ సానుభూతిపరులుగా మార్చడం వీరి ప్రత్యేకత. నిరంతరం ప్రజా ఉద్యమాలకు ఆర్థికంగా తోడ్పాటు అందిస్తూనే ఉన్నారు. పాత ఏలూరు, చింతలపూడి తాలూకాల్లో నిర్వహించిన భూపోరాటాల్లో వేలాది ఎకరాలు సాధించి, పేదలకు దక్కేలా చేసిన నేతల్లో వీరు ముఖ్యులు.

సమరశీల కార్యకర్తగా అనసూయ పేరొందారు. ఏపీ రైతుసంఘం, ఐద్వా జిల్లా కార్యాలయం, అన్నే భవన్‌ నిర్మాణానికి పెద్దఎత్తున సహకారం అందించింది.

ఆమె 2017, డిసెంబర్ 2 న ఏలూరులో శాంతినగర్‌లోని స్వగృహం వద్ద మరణిందించి.

## మూలాలు

వర్గం:భారత స్వాతంత్ర్య సమర యోధులు
వర్గం:కమ్యూనిస్టు నాయకులు
వర్గం:2017 మరణాలు
వర్గం:జనన సంవత్సరం తప్పిపోయినవి
వర్గం:ఆదర్శ వనితలు
అన్నే వెంకటేశ్వరరావు

**అన్నే వెంకటేశ్వరరావు** ప్రముఖ స్వాతంత్ర్య సమరయోధుడు సీనియర్ సీపీఎం నాయకుడు.
## జీవిత విశేషాలు

అతను రైతు, వ్యవసాయకార్మిక సంఘం జిల్లా ఉద్యమ నిర్మాతల్లో ఒకడు. మెట్ట, ఏజెన్సీ, కొల్లేరు ప్రాంతాల్లో రైతు, వ్యవసాయ కార్మికుల సమస్యలపై, భూ సమస్యలపై జరిగిన పోరాటాలకు అన్నే నాయకత్వం వహించాడు. ప్రజాఉద్యమాల్లో 13 సంవత్సరాలకు పైగా జైలు జీవితం గడిపాడు. అతని భార్య అన్నే అనసూయ. ఆమె కూడా సీపీఐ (ఎం) సీనియర్‌ నాయకురాలు, భారత స్వాతంత్ర్య సమరయోధురాలు. ఆమె పిల్లలతోపాటు జైలు కెళ్లిన ధీరవనిత. 1952లోనే కమ్యూనిస్టు పార్టీ జిల్లా కమిటీ సభ్యురాలిగా ఉంది. అవిభక్త కమ్యూనిస్టు పార్టీలో చీలిక ఏర్పడినప్పుడు సిపిఎం వైపు నిలిచింది.

అతను కొంతకాలం సిపిఎంకు దూరంగా ఉన్నాడు కానీ అతని భార్య అనసూయ మాత్రం కడవరకూ స్థిరంగా సిపిఎంలో నిలిచింది. అన్నే దంపతులిద్దరూ స్వచ్ఛందంగా తమను బాధ్యతల నుంచి తప్పించి యువతరానికి అవకాశం ఇవ్వాలని కోరిన నిరాడంబరులు. కమిటీల్లో స్థానం వద్దని కార్యకర్తలుగా ఉంటూనే కార్యక్రమాల్లో చురుగ్గా పాల్గొంటూ అందరినీ ఆకర్షించేవారు. కుటుంబం మొత్తాన్ని పార్టీ సానుభూతిపరులుగా మార్చడం వీరి ప్రత్యేకత. పాత ఏలూరు, చింతలపూడి తాలూకాల్లో నిర్వహించిన భూపోరాటాల్లో వేలాది ఎకరాలు సాధించి, పేదలకు దక్కేలా చేసిన నేతల్లో వీరు ముఖ్యులు.

## మూలాలు

వర్గం:కమ్యూనిస్టు నాయకులు
వర్గం:భారత స్వాతంత్ర్య సమర యోధులు
జి. అశోక్

**జి. అశోక్** ఒక సినీ దర్శకుడు, రచయిత, నాట్యకళాకారుడు. మాతృభాష తెలుగుతో పాటు ఇతర దేశీయ భాషలైన తమిళం, కన్నడం, మలయాళం బాగా మాట్లాడగలడు. హిందీ, అరబ్బీ, జర్మన్, రష్యన్ భాషలు కూడా నేర్చుకున్నాడు.

## బాల్యం, విద్యాభ్యాసం
అశోక్ వాళ్ళ అమ్మ ఊరైన తెనాలిలో పుట్టాడు. తండ్రి అదృష్ట దీపక్. ఆయన కాంట్రాక్టరుగా పనిచేసేవాడు. అశోక్ ఒంగోలులో పెరిగాడు. ఇంటర్మీడియట్ వరకు అక్కడే చదివాడు. ఐదేళ్ళ వయసు నుంచి నాట్యం నేర్చుకోవడం ప్రారంభించాడు. ఈయన గురువు కోదండరామశాస్త్రి.  పన్నెండేళ్ళకి పదమూడు సాంప్రదాయ నృత్యాలు నేర్చుకున్నాడు. పాఠాశలలో ఉండగానే సుమారు ఐదువేల ప్రదర్శనలు ఇచ్చాడు. 16 సినిమాల్లో బాలనటుడిగా నటించాడు. పుస్తకాలు బాగా చదివే వాడు. విజయవాడ లో ఇంజనీరింగ్ చదివాడు.

## వృత్తి
నాట్యంలో ప్రవేశించడానికి చెన్నై వెళ్ళాడు. నృత్య దర్శకురాలు స్వర్ణలత వాళ్ళింట్లో ఉంటూ ఆమెకు సహాయకుడిగా పని చేసేవాడు. దాదాపు 300 పాటలకు నృత్య దర్శకత్వం వహించాడు. లారెన్స్, రాజు సుందరం దగ్గర కూడా కొద్ది రోజులు పనిచేశాడు. సల్సా నృత్యం నేర్చుకోవడానికి లండన్ వెళ్ళాడు. అక్కడి వారికి భారతీయ సాంప్రదాయ నృత్య రీతులను పరిచయం చేసి వారి నృత్య రీతులకు నేర్చుకున్నాడు. ఖాళీ సమయాల్లో దర్శకత్వానికి సంబంధించిన కోర్సుకు కూడా హాజరయ్యాడు.

దర్శకుడిగా అశోక్ తొలిచిత్రం ఉషోదయం. అప్పటి ఆంధ్రప్రదేశ్ ప్రభుత్వం ఈ సినిమాను బడి పిల్లలందరికీ ఉచితంగా ప్రదర్శించింది. దర్శకుడిగా బంగారు నంది పురస్కారం దక్కింది. తర్వాత మీడియా నేపథ్యంలో ఫ్లాష్ న్యూస్ అనే చిత్రాన్ని తెరకెక్కించాడు. తర్వాత అల్లరి నరేష్ కథానాయకుడిగా ఆకాశ రామన్న అనే సినిమా తీశాడు. ఇది రివర్స్ స్క్రీన్ ప్లే తో ప్రయోగాత్మకంగా తీయబడింది. తర్వాత నానితో తీసిన పిల్లజమీందార్ సినిమాతో మంచి విజయాన్నందుకున్నాడు. ఆది కథానాయకుడిగా వచ్చిన సుకుమారుడు ఫలితం నిరాశపరిచింది. తర్వాత వచ్చిన భాగమతి విజయం సాధించింది.

### సినిమాలు
* ఉషోదయం
* ఫ్లాష్ న్యూస్
* పిల్లజమీందార్
* సుకుమారుడు
* భాగమతి
* చిత్రాంగద (2017)

## కుటుంబం
ఇతని భార్య పేరు విజయలక్ష్మి. మునుపు భౌతిక శాస్త్ర అధ్యాపకురాలిగా పనిచేసేది. ప్రస్తుతం సినిమాలకు పనిచేస్తూ ఉంది. ఈ దంపతులకు ఒకే కానుపులో ఇద్దరు ఆడపిల్లలు, ఒక అబ్బాయి జన్మించారు. వీరి పేర్లు అశ్వజ, అశ్విత, అశ్విన్.

## మూలాలు

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:గుంటూరు జిల్లా సినిమా నృత్య దర్శకులు
వర్గం:గుంటూరు జిల్లా సినిమా దర్శకులు
వర్గం:గుంటూరు జిల్లా నాట్య కళాకారులు
మధ్యాహ్నం హత్య

**మధ్యాహ్నం హత్య** 2004, సెప్టెంబరు 3న విడుదలైన తెలుగు చలన చిత్రం. రాం గోపాల్ వర్మ దర్శకత్వం వహించిన ఈ చిత్రంలో జె. డి. చక్రవర్తి, ఆమని, ప్రియాంక కొఠారి, నర్సింగ్ యాదవ్, బ్రహ్మాజీ ముఖ్యపాత్రలలో నటించగా, శైలేంద్ర, స్వప్నిల్ సంగీతం అందించారు. సినిమా ఉపశీర్షిక "మీ భార్యను చనిపోతే బాగుండని మీకు ఎప్పుడైనా అనిపించిందా" అనివుండడం, ఒక ప్రచార చిత్రం ఉన్న తీరు ఈ సినిమాను వివాదాస్పదం చేశాయి.

## నటవర్గం
* జె. డి. చక్రవర్తి
* ఆమని
* ప్రియాంక కొటారి
* భానుచందర్
* నర్సింగ్ యాదవ్
* బ్రహ్మాజీ
* రఘునాథ రెడ్డి
* వెంకట్ 

## సాంకేతిక వర్గం
* స్క్రీన్ ప్లే, నిర్మాత, దర్శకత్వం: రాం గోపాల్ వర్మ
* కథ: అతుల్
* సంగీతం: శైలేంద్ర, స్వప్నిల్
* ఛాయాగ్రహణం: ఛోటా కె. నాయుడు
* కూర్పు: భానోదయ్
* నిర్మాణ సంస్థ: వర్మ కార్పోరేషన్/ప్రతిమ ఫిల్మ్స్
## వివాదాలు
మధ్యాహ్నం హత్య సినిమా ఉపశీర్షికగానూ, ప్రచారం కోసం వాడిన "మీకు ఎప్పుడైనా మీ భార్య చనిపోతే బాగుండనిపించిందా" అన్న వాక్యం వివాదాలకు కారణమైంది. మహిళలపై హింసను, ప్రత్యేకించి గృహ హింసను ప్రోత్సహించేలా, సాధారణీకరించేలా ఈ వాక్యం ఉందంటూ మహిళా సంఘాలు ఉద్యమించాయి.

## మూలాలు

వర్గం:ఆమని నటించిన సినిమాలు
వర్గం:భానుచందర్ నటించిన సినిమాలు
వర్గం:తెలుగు కుటుంబకథా సినిమాలు
వర్గం:జె.డి.చక్రవర్తి సినిమాలు
వర్గం:2004 తెలుగు సినిమాలు
సుంకర సత్యనారాయణ

**సుంకర సత్యనారాయణ **(1909 మార్చి 23 - 1975 సెప్టెంబరు 9) ప్రజా రచయిత. అతడు అనేక పాటలను, నాటకాలను రచించాడు.  చంచలనం సృష్టించిన "మాభూమి" నాటకం వాసిరెడ్డి భాస్కరరావు తో కలసి రచించాడు.  అనేక బుర్రకథలు, నాటకాలు రాసాడు.

## జీవిత విశేషాలు

సుంకర కృష్ణా జిల్లా ఈడుపుగల్లు గ్రామానికి చెందిన వాడు.

ప్రజానాట్యమండలి అధ్వర్యంలో  ప్రజలకు రాజకీయ సందేశాలను అందించడానికి జానపద రూపంలో జరిగే ఉద్యమ నాటకాలను రచించాడు.  ప్రజలలో చైతన్యం కలిగించే అనేక బుర్రకథలను రాసాడు. వాటిలో కష్టజీవి, అమరజీవి, రుద్రమదేవి, కందుకూరి వీరేశలింగం, మహారథి కామ వంటివి ముఖ్యమైనవి. అనేక కథలను కూడా రాసాడు. అతడు వాసిరెడ్డి భాస్కరరావు తో కలసి 1945లో "ముందడుగు", 1947లో "మా భూమి" నాటకాలను రంచించాడు. ఈ నాటకాలలో జమీందారీ వ్యవస్థలో కుల వివక్ష, హైదరాబాదు నిజాం నియంతృత్వ పోకడలను తెలియజేసారు. వారిచ్చిన సందేశాన్ని ప్రజలకు చేరువ కావడానికి బుర్రకథల రూపంలో కూడా రాసారు. వారిద్దరూ "సుంకర-వాసిరెడ్డి ద్వయం" గా పేరొందారు. వారు తెలుగు సినిమా కథలు, సంభాషణలు, పాటలు రచించారు. వీరిద్దరూ 1952 లో తాతినేని ప్రకాశరావు దర్శకత్వంలో విడుదలైన పల్లెటూరు, 1954 లో  పరివర్తన  సినిమాలకు సంభాషణలు  రాసారు. సత్యనారాయణ 1956లో "ఇది నిజం" సినిమాకు కథను రాసాడు. 1959లో నమ్మిన బంటు సినిమాకు కథ, సంభాషణలు రాసాడు.   

## మూలాలు

## ఇతర లింకులు

వర్గం:1909 జననాలు
వర్గం:1975 మరణాలు
వర్గం:తెలుగు సినిమా రచయితలు
వర్గం:కృష్ణా జిల్లా నాటక రచయితలు
వర్గం:కృష్ణా జిల్లా బుర్రకథ కళాకారులు
వర్గం:కృష్ణా జిల్లా సినిమా పాటల రచయితలు
వర్గం:కృష్ణా జిల్లా సినిమా రచయితలు
వర్గం:కృష్ణా జిల్లా కమ్యూనిస్టు నాయకులు
వర్గం:జంటకవులు
సర్దార్ మహల్

[thumb|ఆరవ నిజాం [మహబూబ్ అలీ ఖాన్|మీర్ మహబూబ్ అలీ ఖాన్ విగ్రహం ]]
**సర్దార్ మహల్**, హైదరాబాదు లోని ఒక ప్యాలెస్. హైదరాబాదు పట్టణ అభివృద్ధి సంస్థ (హుడా)చే వారసత్వ కట్టడంగా గుర్తించబడింది. 

## చరిత్ర
ఆరవ నిజాం మీర్ మహబూబ్ అలీ ఖాన్ తన భార్యలలో ఒకరైన సర్దార్ బేగం కోసం 1900 లో యూరోపియన్ శైలిలో దీన్ని నిర్మించాడు. నిర్మాణం పూర్తయ్యాక దీన్ని చూసిన సర్దార్ బేగానికి అది నచ్చలేదు. దాంతో ఆమె అసలక్కడ నివసించనే లేదు. అనేక సంవత్సరాల పాటు అది అలాగే పడి ఉంది. అయితే, భవనానికి మాత్రం ఆమె పేరే వచ్చింది. కొన్నాళ్ళ పాటు చార్మినార్ యునాని ఆసుపత్రి ఈ భవనంలో నడిచింది. ఆ తరువాత సిటీ సివిల్ కోర్టు ఇక్కడ పనిచేసింది. 1965లో, దీని ఆస్తి పన్ను కట్టనందున గ్రేటర్ హైదరాబాద్ మునిసిపల్ కార్పోరేషన్ ఈ సర్దార్ మహల్‌ను స్వాధీనం చేసుకుంది. అప్పటి నుండి వారి సర్కిల్ కార్యాలయం ఈ భవనంలో పనిచేసింది. 2011 లో కార్పోరేషను ఈ భవనాన్ని మ్యూజియంగా మార్చింది. హెరిటేజ్ కన్సర్వేషన్ కమిటీ ఇంటాక్ సంస్థ దీన్ని హెరిటేజ్ భవనంగా ప్రకటించింది. 

## అభివృద్ధి పనులు
సర్దార్ మహల్ అభివృద్ధికి తెలంగాణ ప్రభుత్వం 30 కోట్ల రూపాయలు కేటాయించింది. ఇందుకు సంబంధించిన అభివృద్ధి పనులను 2022 ఏప్రిల్ 9న తెలంగాణ రాష్ట్ర హోంమంత్రి మహ్మద్ మహమూద్ అలీ, రాష్ట్ర పురపాలక, పట్టణాభివృద్ది, ఐటీ, పరిశ్రమల శాఖ మంత్రి కె.టి. రామారావు ప్రారంభించారు. ఈ కార్యక్రమంలో హైదరాబాదు పార్లమెంట్‌ సభ్యులు అసదుద్దీన్‌ ఒవైసీ, బహదూర్‌పూరా ఎమ్మెల్యే మహ్మద్ మొజం ఖాన్, ఎమ్మెల్సీ సురభి వాణీదేవి, ఇతర ప్రజాప్రతినిధులు, అధికారులు పాల్గొన్నారు.

## మూలాలు

## వెలుపలి లంకెలు
వర్గం:హైదరాబాదు పర్యాటక ప్రదేశాలు
వర్గం:హైదరాబాదు వారసత్వ నిర్మాణాలు
మైకాలజీ

**మైకాలజీ** అంటే శిలీంధ్రాల గురించి అధ్యయనం చేసే జీవశాస్త్ర విభాగం. ఇందులో శిలీంధ్రాల జన్యు, జీవ రసాయనిక లక్షణాలు, వర్గీకరణ, మానవాళికి వీటి వల్ల కలిగే ఉపయోగాలు, నష్టాలు మొదలైన వాటి గురించి పరిశోధనలు జరుగుతాయి.

కొన్ని హానికారకాలైన శిలీంధ్రాలను మినహాయిస్తే మిగతావన్నీ పాథోజెన్ల వల్ల మొక్కలకు కలిగే రోగాలను నియంత్రించడంలో సహాయపడతాయి. ఉదాహరణకు ట్రైకోడెర్మా జాతికి చెందిన శిలీంధ్రాలు పంటలకు వచ్చే వ్యాధులను నియంత్రించడంలో రసాయనిక మందుల కంటే ప్రభావవంతంగా పనిచేస్తాయి.

## మూలాలు

వర్గం:జీవ శాస్త్రము
రాజు సుందరం

**రాజు సుందరం** (జననం 1968 మార్చి 7) సినిమా నృత్య దర్శకుడు, నటుడు. ఎక్కువగా తమిళ, తెలుగు సినిమాలకు పనిచేశాడు. అతను *[[జీన్స్ (సినిమా)|జీన్స్]]* (1998), *[[123]]* (2002), *ఐ లవ్ యు డా* (2002), *క్విక్ గన్ మురుగన్* (2009) చిత్రాలలో నటించాడు. ఇతని తండ్రి సుందరం మాస్టారు కూడా నృత్య దర్శకుడే. ఈయన ఇద్దరు తమ్ముళ్ళు ప్రభుదేవా, నాగేంద్ర ప్రసాద్.

అతను చిత్రం *[[జనతా గ్యారేజ్]]* (2016) లోని ప్రణామం ప్రణామం పాటకు గాను ఉత్తమ కొరియోగ్రఫీకి జాతీయ చలనచిత్ర అవార్డును గెలుచుకున్నాడు. 

## వృత్తి జీవితం
సుందరం తన తండ్రి సుందరం మాస్టర్కి సహాయకుడిగా కొరియోగ్రాఫర్ జీవితం ప్రారంభించాడు. మణిరత్నం సినిమాలు *[[రోజా (1992 సినిమా)|రోజా]]* (1992), *ఆసై* (1995) లలో పనిచేసాడు. తన సోదరుడు ప్రభుదేవా నటించిన పాటలలో అతిథి పాత్రలలో కనిపించాడు. ఈ జంట శంకర్ ప్రారంభ చిత్రాలలో *[[జెంటిల్ మేన్|జెంటిల్‌మేన్]]* (1993), *[[ప్రేమికుడు]]* (1994) లలో కనిపించాడు.  కొన్ని కన్నడ చిత్రాలకు ప్రధాన కొరియోగ్రాఫర్ అయిన తరువాత, అతని మొదటి నృత్య దర్శకత్వ అవకాశం మణిరత్నం *సినిమా తిరుడా తిరుడా* (1993) ద్వారా వచ్చింది, అక్కడ అతనికి మూడు పాటలకు నృత్యాలు రూపొందించే అవకాశం లభించింది.  తరువాత అతను తమిళ దర్శకులు మణిరత్నం, శంకర్ సినిమాలకు కొరియోగ్రాఫర్ అయ్యాడు. అమితాబ్ బచ్చన్ ఆల్బమ్ *అబి బేబీ* (1996) లో పనిచేశాడు. 

శంకర్ తన రొమాంటిక్ కామెడీ *[[జీన్స్ (సినిమా)|జీన్స్]]* (1998) లో సుందరం నటనావకాశం ఇచ్చాడు. అక్కడ సుందరం పూర్తి నిడివి గల పాత్రను పోషించాడు. *ఐ లవ్ యు డా* (2002) లో హీరో పాత్ర పోషించాడు. *[[ది హిందూ|హిందూ పత్రిక]]* ఆ చిత్రం గురించి రాస్తూ, "సీరియస్ నటన అతడికి సరిపడద"ని రుజువైంది అని రాసింది.  అతను తన సోదరులతో కలిసి తమిళం, తెలుగు, కన్నడ భాషలలో తీసిన చిత్రం *[[123|వన్ టూ త్రీ]]* (2003) లో నటించాడు. ఈ చిత్రానికి మిశ్రమ స్పందనలొచ్చాయి. బాక్సాఫీస్ పెద్దగా ఆడలేదు.  అప్పటి నుండి అతను ప్రధానంగా కొరియోగ్రాఫరు గానే పనిచేశాడు*.* జీవా దర్శకత్వంలో వచ్చిన *[[నీవల్లే నీవల్లే]]* (2007) లో, తమిళ చిత్రం *ఎంగెయుం కాదల్* (2011), తెలుగు చిత్రం *[[యాక్షన్ 3D|యాక్షన్ 3 డి]]* (2013) ల్లో కామిక్ పాత్రల్లో నటించాడు.

## పురస్కారాలు
* జాతీయ ఉత్తమ నృత్య దర్శకుడు - మహర్షి (తెలుగు); 67వ భారత జాతీయ చలనచిత్ర పురస్కారాలు 2021.

## నటించినవి
*చిరునవ్వుల వరమిస్తావా
*జీన్స్
* మా నాన్న సూపర్‌హీరో (2024)

## మూలాలు

వర్గం:నృత్యదర్శకులు
వర్గం:1970 జననాలు
సల్సా నృత్యం

**సల్సా నృత్యం** కరేబియన్ దీవుల్లో పుట్టిన ఒక సాంఘిక నృత్య రీతి. ఈ నృత్యం ఇదే పేరుతో ఉన్న సంగీత శైలితో సంబంధం కలిగి ఉంది. ఇది 1960 లలో న్యూయార్క్ నగరంలో పుట్టింది.    ఇది 1950 ల చివరినాటికి హవానాలోని నృత్యశాలలు, నైట్‌క్లబ్‌లలో ప్రసిద్ది చెందిన వివిధ క్యూబన్ నృత్యాలు (ఉదా. కాసినో, మాంబో, పంచంగా ), ఇంకా అమెరికన్ జాజ్ నృత్యాల సమ్మేళనం.  దీనిని ప్రధానంగా 1960 ల చివరలో, 1970 ల ప్రారంభంలో న్యూయార్క్ లో నివసిస్తున్న ప్యూర్టోరికన్లు అభివృద్ధి చేశారు. లాటిన్ అమెరికా, అమెరికా సంయుక్త రాష్ట్రాల్లోని వివిధ ప్రాంతాలు క్యూబన్, ప్యూర్టో రికన్, కాలి కొలంబియా, LA, న్యూయార్క్ వంటి ప్రత్యేకమైన సల్సా శైలులను కలిగి ఉన్నాయి. సాంఘిక సల్సా డ్యాన్స్ కార్యక్రమాలు ముఖ్యంగా బహిరంగ పండుగలో భాగంగా ఏర్పాటు చేసేవి సాధారణంగా నైట్‌క్లబ్‌లు, బార్‌లు, నృత్యశాలలు, రెస్టారెంట్లు, వెలుపల జరుగుతాయి.

సల్సా డ్యాన్స్ యొక్క అనేక శైలులలో, ఒక నర్తకి తన బరువును అటూ ఇటూ మార్చడం కోసం మధ్యలోకి అడుగు పెడుతూ ఉంటుందు, కానీ ఎగువ శరీరం మాత్రం ఈ బరువు మార్పుల వల్ల దాదాపుగా ప్రభావితం కాదు. కదలిక ఎనిమిది అంకెరూపంలో ఉంటుంది, ఇది తుంటి ఎముక కదలడానికి కారణమవుతుంది. చేయి, భుజం కదలికలు కూడా చేర్చబడ్డాయి. సల్సా టెంపో సుమారు 150 బిపిఎమ్ (నిమిషానికి బీట్స్) నుండి 250 బిపిఎం వరకు ఉంటుంది, అయినప్పటికీ చాలాసార్లు డ్యాన్స్ 160-220 బిపిఎమ్ మధ్య లో జరుగుతుంది. ప్రాథమిక సల్సా నృత్య లయలో ప్రతి నాలుగు బీట్స్ సంగీతానికి మూడు అడుగులు వేయడం ఉంటాయి.

## మూలాలు

వర్గం:నృత్యం